CUVÂNT PASTORAL PENTRU ÎNTĂRIREA ÎN 
CREDINȚĂ ŞI ÎN COMUNIUNE EUHARISTICĂ 


Comunicatul Biroului de Presă al Patriarhiei 
Române din 27 februarie 2020 a apărut în 
contextul unei mediatizări excesive a epidemiei 
provocate de Coronavirus (Covid - 19) şi al unor 
solicitări din partea unor instituţii de stat ca 
Biserica să ia măsuri pentru prevenirea răspândirii 
virusului respectiv şi pentru diminuarea temerii 
populaţiei în faţa acestui fenomen. 

Din acest motiv, comunicatul respectiv avea 
în vedere mai ales pe cei care se tem prea mult de 
îmbolnăvire când sărută sfintele icoane sau când 
se împărtăşesc din acelaşi Sfânt Potir euharistic, 
preotul folosind o linguriţă comună. 

Această atenţie acordată îndeosebi celor „mai 
slabi în credinţă” (cf. Romani 14, 1) a produs însă 
teamă în altă parte, mai precis în rândul unor 
clerici şi credincioşi care consideră că o măsură 
excepţională şi temporară (iconomie), în favoarea 
celor mai fricoşi şi mai slabi în credinţă, se poate transforma într-o nouă regulă liturgică de împărtăşire euharistică 
a tuturor credincioşilor. 

Pentru a depăşi polarizări şi polemici care slăbesc unitatea ortodoxă, trebuie evitate judecăţile pripite şi trebuie 
să reafirmăm cu tărie credinţa ortodoxă că Sfânta Euharistie nu este şi nu poate fi niciodată izvor de îmbolnăvire şi 
de moarte, ci izvor de viaţă nouă în Hristos, de iertare a păcatelor, de vindecare a sufletului şi a trupului. 

De aceea, la strană se cântă în timpul împărtăşirii credincioşilor: „Trupul lui Hristos primiţi şi din izvorul cel fără 
de moarte gustaţi”. 

Prin urmare, regula împărtăşirii clericilor şi credincioşilor din acelaşi Sfânt Potir rămâne neschimbată, iar preoții 
vor explica tuturor credincioşilor că această împărtăşire nu a fost vreodată pentru cineva şi nici pentru ei nu va fi 
un pericol. 

lar credincioşii, care au totuşi teamă de a se împărtăşi din acelaşi Sfânt Potir cu aceeaşi linguriţă, vor cere sfatul 
preotului duhovnic spre a se întări în credinţă şi a spori în comuniune bisericească. 

De asemenea, în cazul sărutării sfintelor icoane, credincioşii care au o credinţă vie şi puternică nu se tem că se 
vor îmbolnăvi, ci se bucură de rugăciunea şi binecuvântarea Sfinţilor zugrăviți pe icoane. 

Întrucât credinţa uneşte libertatea cu iubirea, prin credinţă se exprimă în mod liber iubirea oamenilor faţă de 
Dumnezeu și față de Sfinţii Lui. 

Din acest motiv, credincioşii ortodocşi sărută sfintele icoane şi se împărtăşesc din Sfântul Potir în mod liber, nu 
pentru că ar fi obligaţi de cineva să facă aceasta. 

Prin urmare, slujitorii Sfintelor Altare vor îndemna pe toţi credincioşii să se întărească în credinţă şi să cultive 
comuniunea euharistică în Biserică, pentru a dobândi mântuirea, prin unirea cu Hristos-Domnul, Izvorul vieţii 
veşnice (cf. loan 11,25). 

Dorim tuturor slujitorilor Sfintelor Altare şi tuturor credincioşilor Bisericii Ortodoxe Române sănătate şi 
mântuire, precum şi mult ajutor de la Dumnezeu în timpul Postului Sfintelor Paşti, ca înaintare spre lumina şi 
bucuria Învierii! 


Al vostru către Hristos-Domnul rugător, 


+ DANIEL 
Patriarhul Bisericii Ortodoxe Române 

PARTEA OFICIALĂ 


RAPORT GENERAL 
DE ACTIVITATE AL SECŢIILOR CONSILIULUI 
EPARHIAL PE ANUL 2019! 


Ne aflăm, cu ajutorul lui Dumnezeu, cu rugăciunile Maicii Domnului și ale sfântului nostru ocrotitor, losif cel Nou 
de la Partoș, la a doua sesiune a Adunării Eparhiale din legislatura 2018-2022 şi, conform prevederilor statutare şi 
regulamentare, prezentăm sintetic, în cele ce urmează, activitatea bisericească, culturală, economică, didactică, 
patrimonială, social-caritativă şi juridică desfășurată la nivelul eparhiei noastre, în anul 2019. 

Ca și în anii anteriori, Centrul eparhial, oficiile protopopești, mănăstirile și parohiile noastre și-au îndreptat 
atenţia asupra activităţilor pastorale și misionare, concertându-și eforturile spre îndrumarea morală și spirituală 
a credincioșilor din cele șase protopopiate, cu 272 de parohii și 74 de filii. Astfel, pe lângă programul liturgic 
obișnuit - Vecernie, Utrenie, sfânta Liturghie - parohiile și mănăstirile au intensificat slujirea, au sporit rugăciunea 
și pelerinajele, au oficiat, la îndemnul Părintelui Mitropolit, acatiste, paraclise și Taina Sfântului Maslu în perioada 
posturilor mari, fapt ce a contribuit, în mod substanţial, la creșterea numărului credincioșilor care au frecventat 
catedrala mitropolitană, bisericile parohiale și mănăstirești și la intensificarea activităţii misionare. 

În activitatea pastorală şi de slujire din bisericile parohiale, mănăstirești, de la catedrala mitropolitană, în paraclisele 
din spitale și în cele de ocrotire 
a copilului, în cadrul armatei și 
al penitenciarului din Timişoara 
ostenesc 432 preoți, ieromonahi 
şi diaconi, din care 93 preoţi au 
beneficiat de contribuţii clericale 
de la bugetul de stat în procent de 
80%, 256 preoţi și diaconi au primit 
contribuţii clericale în procent de 
65%, iar 57 au fost încadraţi fără 
contribuţie de la bugetul de stat, 
salarizarea acestora fiind asigurată 
din fondurile proprii ale parohiilor. 
La nivelul eparhiei avem 660 
posturi neclericale, din care 556 
sunt salarizate cu contribuţie de la 
bugetul de stat, 54 sunt salarizate 
din fonduri proprii. 

În anul recent încheiat, tinerii 
licenţiaţi în Teologie, care au promovat examenul de titularizare (capacitate preoțească), au fost hirotoniți și 
numiţi la parohie. Mai mulți preoţi au fost transferați, iar unii s-au pensionat la limită de vârstă. 

La intensificarea activităţii pastoral-misionare în eparhia noastră au contribuit, în mare măsură, slujirile 
şi vizitele canonice la parohii şi la mănăstiri ale Înaltpreasfinţitului Părinte Arhiepiscop și Mitropolit loan și 
ale Preasfinţitului Părinte Episcop-vicar Paisie Lugojanul, serile duhovnicești organizate la parohii în posturile 
de peste an, sărbătoarea celor două hramuri ale catedralei mitropolitane, hramurile parohiale și mănăstirești, 
întâlnirile pe grupe de preoți din cadrul cercurilor misionare, conferințele anuale cu preoţii, pelerinajele efectuate 
cu credincioșii în ţară și peste hotare. 

Credincioșii eparhiei noastre au participat în număr mare la slujbele arhierești, la târnosirea și binecuvântarea 


1Prezentat în şedinţa Adunării Eparhiale a Arhiepiscopiei Timişoarei din 1 februarie 2020, de către pr. dr. IONEL POPESCU - 
vicar eparhial 

bisericilor, precum şi la alte momente importante din viața parohiilor, precum hramurile bisericești și mănăstirești, 
binecuvântarea de capele mortuare, la sfinţirea crucilor pentru turlele noilor lăcașuri de cult, la binecuvântarea 
clopotelor bisericilor nou construite și la alte manifestări cu caracter bisericesc. 

La cele două hramuri ale catedralei au slujit, spre bucuria miilor de credincioşi, Părintele Mitropolit loan, 
Înaltpreasfinţitul Părinte Arhiepiscop Timotei al Aradului şi Preasfinţitul Părinte Paisie Lugojanul şi Preasfinţitul 
Părinte Emilian Crișanul, Episcop-vicar al Arhiepiscopiei Aradului. 

Înaltpreasfinţitul Părinte Mitropolit loan şi Preasfinţitul Părinte, Episcop-vicar Paisie Lugojaul au participat 
la lucrările Sfântului Sinod ==. 
şi ale Adunării Naţionale pi 
Bisericești, la lucrările 
Sinodului Mitropolitan 
al Mitropoliei Banatului, 
precum și la ședințele 
Consiliului Eparhial și ale 
Permanenţei acestuia. 

Înaltpreasfinția Sa și 
Preasfinţia Sa au slujit 
la hramul unor biserici 
parohiale și mănăstirești, 
au hirotonit preoţi și 
împreună au participat la 
impresionantele procesiuni 
organizate la sărbătorile 
Intrării Domnului în lerusalim 
şi Sfântului lerarh losif cel 
Nou de la Partoș, ocrotitorul 
spiritual al Banatului. Bisericile parohiale din Biled, Săcălaz, Timișoara Steaua, Ohaba Forgaci și Timișoara losefin 
au fost sfinţite, biserica din filia Botinești, parohia Surducu Mic a fost târnosită iar pictura bisericilor din Icloda, 
Timişoara „Sf. Ștefan” Calea Martirilor, biserica filiei Fărăşeşti, parohia Petroasa și paraclisul mănăstirii Timişeni-Șag 
a fost binecuvântat. 

La invitaţia Înaltpreasfinţitului Părinte Arhiepiscop Timotei, Părintele Mitropolit loan a participat la şedinţa 
Consiliului Eparhial al Arhiepiscopiei Aradului și a slujit la unele biserici din această eparhie. 

În spiritul bunelor relaţii frăţeşti, Înaltpreasfinţia Sa a vizitat sediul Episcopiei Ortodoxe Sârbe din Timişoara 
şi a efectuat vizite canonice şi a slujit în Episcopia Caransebeşului. De asemenea, Înaltul nostru ierarh a slujit în 
Arhiepiscopia Iașilor, în Episcopia Covasnei și Harghitei, în Arhiepiscopia Olteniei și la sfânta Liturghie oficiată la 
catedrala patriarhală din București, cu prilejul sărbătoririi Sfântului Dimitrie Basarabov (27 octombrie). 

Pe lângă slujirile deja amintite, Preasfinţitul Părinte Episcop-vicar Paisie Lugojanul a mai slujit în Episcopia 
Spaniei și Portugaliei, în Arhiepiscopia Craiovei și în cea a Râmnicului, în Episcopia Caransebeșului și în cea a Devei 
şi Hunedoarei, în Episcopia Severinului și a Strehaiei și în Statele Unite ale Americii. 

În eparhia noastră funcţionează douăsprezece aşezăminte monahale: 10 mănăstirești şi două schituri, în care 
se află 140 vieţuitori. La acestea se adaugă obştea monahală de la Centrul eparhial, formată din 14 vieţuitoare 
care își îndeplinesc ascultările specifice la reședința eparhială și la catedrala mitropolitană. 

De-a lungul anului trecut, în mănăstirile noastre au fost organizate multiple activități cu caracter misionar, 
educaţional, cultural și filantropic, anume: congrese de Teologie, ateliere și tabere de pictură, cu participarea a 
zeci de copii şi tineri, concerte de colinde, lecții duminicale și cursuri biblice, simpozioane consacrate Marii Uniri, 
expoziţii de artă sacră etc. 

Lucrările de construcţii, consolidări şi renovări au continuat în 2019, la toate edificiile mănăstirești ale eparhiei. 
La mănăstirea Timișeni-Șag se lucrează la ridicarea Casei arhierești, la „Izvorul Miron” Românești s-a lucrat la 
mansardarea corpului de chilii, iar la mănăstirea Partoș au avansat lucrările de construcţie la noul corp de chilii, la 
paraclis și trapeză şi la transformarea școlii sătești în centrul social al comunității. 

Biserica nouă a mănăstirii de la Dobrești se află într-un amplu proces de înzestrare cu pictură și de finisaj la casa 
monahală, la Morisena s-au finalizat lucrările la paraclisul mănăstirii și la corpurile noi de chilii, iar la Petroasa Mare 
au continuat lucrările de pictură a bisericii. 

Alte lucrări administrativ-gospodărești s-au derulat la mănăstirile Săraca, Cebza, Fârdea, Luncanii de Sus și 

la schitul lerşnic. La acestea 
se adaugă îndeletnicirile 
duhovnicești ale monahilor 
şi monahiilor, potrivite cu | 
sfințenia locului, derulate La 
în folosul vieţuitorilor și 
al credincioșilor care le 
frecventează în număr | 
apreciabil. 

Facultatea de Teologie 
a organizat, anul trecut, 5 
conferinţe şi 2 simpozioane 
internaţionale. 

Un eveniment aparte din 
anul trecuta avutloc înzilele 
de 16-17 octombrie 2019, 
când la Centrul eparhial și 
la mănăstirea Timișeni-$ag 
s-au desfăşurat lucrările 
Colegiului decanilor Facultăţilor de Teologie Ortodoxă din Patriarhia Română, sub coordonarea Înaltpreasfinţitului 
Părinte loan, Mitropolitul Banatului. 

Asociaţiile și societăţile ortodoxe ale eparhiei au avut, de asemenea, o activitate bogată. Astfel, Asociaţia 
Studenţilor Creștini Ortodocși din Timişoara a organizat 5 conferinţe, un concert caritabil şi 4 proiecte sociale. 
Liga Tinerilor Creştini Ortodocși Români de la Lugoj a desfășurat activităţi pastorale, culturale, misonare şi social- 
filantropice. 

În zilele de 20 şi 21 iulie, la catedrala mitropolitană din Timişoara s-a desfăşurat Adunarea „Oastei Domnului” 
pe ţară, la care au participat membri ai Oastei din ţară, coordonaţi de părintele Toma losif de la Sfatul frățesc din 
Sibiu. 

Activitatea editurii eparhiale, coordonată de secţia culturală, se concretizează prin apariţia revistelor eparhiale, 
tipărirea a 5 lucrări teologice în colaborare cu alte edituri, și a calendarelor bisericeşti pentru Arhiepiscopia 
Timişoarei și a Aradului, pentru Episcopia Oradiei şi pentru românii din Serbia şi Ungaria. 

La activităţile culturale se adaugă 12 festivaluri sau concerte corale, 8 expoziţii tematice, premierea olimpicilor 
şi a profesorilor judeţului Timiș. 

Academia Română, filiala Timişoara, a organizat în data de 17 ianuarie, cu prilejul Zilei Culturii Naţionale, 
manifestarea cultural-ştiinţifică intitulată: Cultură şi spiritualitate în Banatul istoric. La acest eveniment, 
Înaltpreasfinţitul Părinte loan, Mitropolitul Banatului a susţinut referatul cu tema: Manifestările culturale de masă în 


= Banatul istoric la începutul 
| |: 


secolului XX. 

În zilele de 29-28 iunie, 
împreună cu Academia 
Română, Filiala Timişoara 
şi Consiliul Judeţean 
Timiş s-a organizat 
Congresul Internaţional al 
Culturii Române cu tema: 
Centenarul Banatului 
1919-2019. ÎPS loan, 
Mitropolitul Banatului a 
susținut referatul cu titlul: 
Cultura din pridvorul 
neamului. 

În zilele de 27-29 iulie 
2019, Centrul eparhial, 
în colaborare cu parohia 

Timişoara „Sf. Ilie” Fabric, a organizat Simpozionul naţional cu tema: Centenarul bănăţean. Un secol de administraţie 
românească la fruntariile României. A fost prezent şi preşedintele Academiei Române, prof.univ.dr. loan Aurel Pop. 

Asociaţia „ALTAR” din Timişoara şi Asociaţia „Memorialul Revoluţiei”, în colaborare cu eparhia noastră, au 
organizat un program aniversar dedicat împlinirii a 30 de ani de la Revoluţia Română din Timişoara, care a 
cuprins: slujbe de pomenire la toate cele 16 monumente dedicate eroilor martiri din oraşul nostru, precum şi la 
Catedrala mitropolitană, cu participarea președintelui României, a reprezentanţilor autorităților centrale și locale, 
şi spectacolul de colinde de la Opera Română din Timişoara susţinut de Corul Facultăţii de Teologie. 

Asociaţia culturală „Kratima” din Timişoara, în colaborare cu Centrul eparhial, a organizat în perioada 23-26 
mai a patra ediţie a Festivalului internaţional de muzică modernă şi contemporană pentru copii şi tineret VOX 
MUNDI la Colegiul Naţional 
de Artă lon Vidu şi Teatrul 
Naţional din Timişoara, cu 
participarea mai multor 
coruri din ţară şi de peste 
hotare. 

Sub aspect publicistic, 
menționăm redactarea 
Ziarului Lumina-Ediţia 
de Banat a cotidianului 
naţional „Ziarul Lumina”, 
care cuprinde ştiri, interviuri 
şi articole din Mitropolia 
Banatului până în luna 
octombrie, când s-a trecut 
la ediţia naţională. 

Studioul Radio Învierea al 
eparhiei noastre difuzează 
emisiuni săptămânale pe 
frecvenţa posturilor: Radio Trinitas, Radio Reşiţa şi Radio Timişoara. În contextul celor prezentate, adăugăm şi 
participarea preoţilor noştri la realizarea emisiunii Universul credinței de la Radio Timişoara, difuzată în fiecare 
vineri şi duminică şi realizarea emisiunii Picătura de înțelepciune. 

TVR Timişoara şi TVR3, în parteneriat cu eparhia noastră, contribuie constant la mediatizarea evenimentelor 
majore din viaţa Bisericii bănăţene, atât în plan social, cultural şi educativ, cât mai ales misionar, prin emisiunea 
Dialog spiritual, realizată săptămânal de conf.univ.dr. Claudiu Arieşan. 

TV Europa Nova Lugoj realizează, în parteneriat cu protopopiatul ortodox român din Lugoj, emisiunea Sub 
semnul credinţei în fiecare duminică seara, sub coordonarea părintelui protopop loan Cerbu, iar TV Europa Nova 
Timişoara Cuvântul care zidește, prin preotul Marius Florescu. 

La Radioul şi Televiziunea Trinitas din cadrul Patriarhiei Române realizăm permanent reportaje şi grupaje de 
ştiri din Mitropolia Banatului. Tot la Radio Trinitas realizăm bilunar și emisiunea Pelerini la locuri sfinte. 

Spre exemplu, anul trecut s-au realizat 105 emisiuni pentru Radio Trinitas în emisiunea Lumea de azi, prin 
studioul nostru de radio, 121 ştiri şi reportaje din eparhie filmate de regizorul Victor Popa, pentru jurnalele 
Trinitas Tv, 15 materiale pentru TVR 1, la emisiunea Universul Credinței, 24 de materiale pentru TV Europa Nova, la 
emisiunea eparhiei Cuvântul care zideşte şi cinci filme documentare. 

În cadrul sectorului Învățământ au fost organizate etapele naţionale ale olimpiadelor de religie ortodoxă, 
cultură şi spiritualitate românească și cursurile pentru obţinerea gradelor profesionale de către preoți. 

La Oradea, în perioada 1-5 mai 2019, s-a desfășurat etapa naţională a Olimpiadei de Religie Ortodoxă 2019, 
unde eleva Stănilă Anastasia, clasa a V-a, de la Colegiul Naţional Bănăţean (coordonator, prof. Nadia Stănilă), 
din Timișoara a obţinut premiul |. De asemenea, elevele: Mingasson Anna Katherine, clasa a VII-a, de la Școala 
Gimnazială nr. 19 „Avram lancu” (coordonator, prof. Jinga Florentina), din Timișoara și Vultur Andreea, clasa a X-a, 
de la Liceul Teoretic „Grigore Moisil” (coordonator, prof. Voian Laura), din Timișoara, au obținut câte o menţiune. 

Cursurile de formare derulate în anul 2019 au fost: 

1. ADOLESCENȚĂ ȘI AUTOCUNOAȘTERE - ÎNVĂŢAREA INTEGRATĂ, curs aprobat de Ministerul Educaţiei 
Naţionale și avizat de Patriarhia Romănă, (martie-aprilie 2019, participanţi 18 profesori și 25.10 — 14.11.2019, 
participanţi 18 profesori) 

2.  VINDECAREATRAUMEI (participanţi 24 profesori şi 6 preoți) şi EXPLORARE ÎN LUMEA BIBLIEI (32 profesori) 
susținut de formatori de la Societatea Biblică Interconfesională România în 4-6.10.2019. 

3.  STORYTELLING (4 module) 20 de preoţi din cadrul celor 6 protopopiate ale Arhiepiscopiei Timișoarei, 
derulat în mai 2019 de Asociaţiei Culturală „Magia Cuvântului” din Arad. 

4.  LUCRĂTOR DE TINERET, curs ce se va organiza în Mitropolia Banatului în februarie 2020, pentru un grup 
de 24 de preoţi (noiembrie 2019-martie 20202) 

Clasa de Teologie de la Liceul pedagogic „Carmen Sylva” din Timișoara a avut elevi participanţi la Olimpiada 
de Limbi Clasice (limba latină, limba greacă veche), etapa naţională, 2-5 mai 2019, la Botoșani, unde aceștia, 
coordonaţi de doamna profesoară Ghera Liliana Monica, au obținut următoarele premii: Timiș Alexandra, clasa a 
X-a (Menţiune), Homeag Răzvan, clasa a XII-a (locul 3). De asemenea, a mai obţinut o Menţiune eleva Oana Maria 
Ciupa, clasa a X-a, la etapa naţionala a Concurs Naţional de Creaţie Plastică - „Arta între talent și daruire”, Ediţia a 
V-a (CAEN 2019, poz. 15), în perioada ianuarie-mai 2019, la Chitila Ilfov. 

Liceul Teologic Ortodox „Sfântul Antim Ivireanul“ este o școală de stat-autorizată conform OMEN 
4228/03.08.2018 ce funcţionează cu binecuvântarea ÎPS loan, Arhiepiscop al Timişoarei și Mitropolit al Banatului. 
Programele de studiu sunt în conformitate cu Curriculumul Naţional corespunzător următoarelor niveluri de 
învățământ: primar, gimnazial, liceal, cu 
un total de 365 elevi (în clasă a IX-a au 
fost înscriși în anul şcolar 2019-2020, un 
număr de 27 elevi). 

Arhiepiscopia Timişoarei, în 
colaborare cu Academia Română și 
Universitatea de Vest din Timișoara 
a organizat cea de a ll-a ediție 
a Simpozionului de Educaţie și 
Spiritualitate Ortodoxă cu tema: „Polis 
& Paideia”. Evenimentul a avut loc în 
data de 8-13 noiembrie 2019 și a avut 
menirea de a reuni tineri cercetători 
români din străinătate, teologi, 
doctoranzi și cadre didactice din 
întreaga lume, angajaţi în dezbaterile 
şi cercetarea internaţională actuală, 
teologic-educaţională şi spiritual-paideică. Invitaţii au venit din: Aberdeen (Scoţia), University of Vienna - 
Institut fur Sozialethik, Christian-Albrechts-Universităt zu Kiel și Tubingen (Germania), Louvain (Belgia), Dayton 
University (USA), Concordia University (Canada). Lucrările susținute vor fi publicate la Editura Academiei Române, 
care și-a exprimat deja acordul formal pentru editare. 

Centrul eparhial a încheiat anul financiar 2019 fără restanţe către bugetul de stat și furnizori, iar toate 
operațiunile economico-financiare privind exerciţiul financiar expirat au fost consemnate în documentele legale 
şi contabilizate corect. 

Resursele financiare de care dispune Centrul eparhial provin în majoritate din donațiile credincioșilor de 
la Catedrala mitropolitană, din activitatea Atelierului de lumânări, a Depozitului eparhial de colportaj, din 
activitatea Tipografiei diecezane și a Biroului de pelerinaje. 

Pe lângă aceste resurse proprii, trebuie amintit atât sprijinul primit din partea autorităţilor centrale, județene 
și locale pentru diverse lucrări de construcţie și reabilitare în baza Ordonanţei Guvernului nr. 82/2001, cât și 
sprijinul primit de la bugetul de stat pentru salarizarea personalului clerical și neclerical în baza Legii nr. 284/2010. 

Sectorul economic-financiar al Centrului eparhial coordonează următoarele sectoare de activitate eparhiale: 
Atelierul de lumânări, Centrul de pelerinaje eparhial Partoș, Depozitul eparhial de colportaj, Tipografia eparhială 
- SC Partoș SRL și Atelierul de croitorie. 

La fel ca în anii precedenţi, credincioșii eparhiei noastre nu au uitat de faptul că la București se desfășoară 
lucrările de construire a Catedralei Mântuirii Neamului. Preoţii și credincioșii din cuprinsul eparhiei noastre, au 
contribuit la construirea Catedralei Naţionale cu suma de 122.383 lei. 

Alături de celelalte eparhii ale Patriarhiei Române, Arhiepiscopia Timişoarei susține financiar emisiunile 
posturilor de radio și televiziune Trinitas (240.000 lei anual). 

O altă preocupare a Sectorului Economic al Centrului eparhial a fost și aceea de a sprijini financiar parohiile 

cu venituri reduse unde preoții slujitori au restanţe la ridicarea salariului lunar. În acest sens, la nivel eparhial este 
constituit Fondul eparhial pentru solidaritate creștină, iar prin contribuţia parohiilor urbane și rurale la acest fond 
în anul trecut au fost sprijiniți 60 de preoți de la parohiile rurale și misionare, cu suma totală de 438.400 lei. 

La Sectorul Patrimoniu și construcţii în anul 2019, au continuat lucrările de construcții la bisericile noi (23 
biserici), reparaţii capitale și curente (87 de obiective), construcţii și reparaţii capitale și renovări la casele parohiale 
si case parohiale noi (33 case parohiale și edificii eclesiale) lucrări executate la clădirea administrativă a Centrului 
Eparhial, continuare lucrări la clădirea din strada Eminescu nr. 6, schimb teren Primăria Timişoara şi Catedrala 
Mitropolitană și la clădirea Moise Nicoară nr 17, în parteneriat cu protopopiatul Timişoara II precum și la Școala 
Antim. O resursă importantă de timp a fost alocată în procesul de elaborare a devizelor si a antemasuratorilor, de 
justificare a sumelor primite ca sprijin financiar de la autoritațile statului (Consiliul Judetean - 64 de obiective - 
1.850.000 lei , Primării-4.000.000 lei, Secretariatul de Stat pentru Culte 61 de obiective - 5.565.000 lei). Consilierul 
de resort a efectuat deplasări curente la obiective și a verificat lucrările la fața locului pentru calitatea lucrărilor 
executate și a transparenţei financiare în justificarea sumelor primite. 

Secţia Patrimoniu și construcţii a întocmit documentaţii pentru lucrări, a obţinut autorizaţiile de construire şi 
s-a îngrijit de continuarea lucrărilor pentru edificarea unor biserici noi: Timişoara Zona Steaua, filia Cruceni, Giroc, 
lonel, Săcălaz, Biled, Liebling, filia Mănăstire a parohiei Berecuţa, Moraviţa, filia Giera, Ciarda Roşie, Făget 1, Hodoş, 
Darova, Sânandrei Colonie, Dumbrăviţa Banat II, Biserica Zona Câmpului, filia Dolaţ, filia Ghizela a parohiei Hisiaș, 
filia  Sânmartinu  Sârbesc, 
Biserică Nouă Sânnicolau 
(str. Caransebeşului); Capele 
mortuare: parohiile Buziaș, 
Izvin,  Chevereşu Mare, 
Giarmata, Cerneteaz, Învierea 
Domnului Lugoj,  Bazoşu 
Vechi; Centrul multifuncțional 
al parohiei Ghiroda, Centru 
social cultural și de tineret 
al parohiei Fratelia şi sunt 
în lucru documentatiile si 
avizele pentru parohia Ronaţ, 
Blaşcovici, Bogdăneştilor, 
Dudeştii Noi, Centrul 
social pastoral al parohiilor 
Timişoara Viile Fabric şi 
Freidorf. A fost prelungită 
autorizaţia de construire în 
regim de urgenţă pentru 
casa administratorului de la 
Conacul Banloc. 

Pentru biserica parohiei din Şuştra, protopopiatul Lugoj, a fost întocmită expertiza, obţinută pentru intervenţie 
în regim de urgenţă şi au fost reconstruite acoperişul, turnul şi bolta interioară a lăcașului afectat de incendiu. La 
Catedrala Mitropolitană din Timișoara s-au executat lucrări de refacere a soclului frontal din mozaic turnat și de 
curăţare soclu cu apă sub presiune. Au fost repuse pe poziţie, cu ajutorul macaralelor, turnurile bisericilor din 
Şuştra, Valcani, Cerneteaz, Giroc şi parţial Chișoda. 

Tot în anul 2019 au fost continuate lucrările (fonduri în derulare - atrase parţial 800.000 lei) pentru „Restaurarea, 
conservarea şi valorificarea patrimoniului cultural de interes naţional al bisericii ortodoxe din comuna Belinţ” în 
vederea finanţării acestuia în cadrul Programului Operaţional Regional 2014-2020, Axa prioritară 5. 

În colaborare cu Primăria Tomeşti, suntem în faza de obţinere a autorizaţiei de construire şi realizare a 
procedurilor de achiziţii publice pentru biserica de lemn monument istoric de la Româneşti, reabilitată cu fonduri 
europene în valoare de 800.000 euro. 

De asemenea, în anul 2019 s-au obținut autorizații de construire şi avize specifice pentru bisericile de lemn 
monument istoric, realizându-se intervenţii la Crivina de Sus și Povergina, Hezeriş - antemăsurători, Căpăt (parţial), 
„Adormirea Maicii Domnului” Lugoj - aviz mozaic frontal și Giroc, aviz intervenţie turn. 

Centrul eparhial a sprijinit Centrul social de urgenţă pentru persoanele fără adăpost administrat de Primaria 

Municipiului Timişoara cu lenjerie de pat, haine, încălțăminte, alimente; la spitalele de Psihiatrie din Jebel și Gătaia 
a oferit peste 1.000 de articole vestimentare pentru iarnă, precum și 70 de paturi; în localitatea Satchinez a oferit 
ajutor material, acordat de Înaltpreasfinţitul loan, mai multor familii aflate în dificultate; în urma tragediei de pe 
strada Mioriţa din Timişoara, a fost oferit ajutor familiei care trebuia cazată temporar în altă parte, a asigurat toate 
cele necesare pentru înmormântarea celor patru copii și plata chiriei locuinței pentru mama și copilul rămași în 
viaţă. 

Parohia Timişoara Iosefin și Fundaţia „loan Olariu” au construit o casă pentru o familie nevoiașă în localitatea 
Cornești, com. Orţișoara, în care au investit suma de 168.000 lei. 

Aşezământul pentru persoane vârstnice Sf. Nicolae din Checea, Centrul dezi pentru copii, Antimis”din Timișoara, 
Centrul de zi pentru copii „Patriarh Mitron Cristea” din Făget, Centrul de zi pentru copii „Sf. Nicolae” din Lugoj, 
Centrul de ergoterapie pentru persoane bolnave de cancer „Curcubeul”, Așezământul pentru copii a căror părinţi 
sunt plecaţi la muncă in străinătate din Deta, Serviciul de asistenţă în comunitate pentru persoane cu scleroză 
multiplă, asistenţa elevilor de la Liceul Ortodox,„Sf. Antim Ivireanul” cantinele sociale de la parohia Timisoara losefin, 
Săcălaz ori Mănăstirea Sf. losif cel Nou de la Partos, asistenţa medicală în parteneriat cu clinica Profilaxis precum 
şi achiziţia echipamentelor 
medicale pentru proiectul de 
telemedicină dedicat satelor 
izolate contribuie la alinarea 
suferințelor și a lipsurilor 
credincioşilor noștri și se înscriu 
tot în cadrul activităţilor social- 
filantropice. 

Prin programele desfăşurate 
în anul 2019, au fost ajutaţi 
12229 de beneficiari. Investiţia 
şi efortul Centrului eparhial 
se ridică la suma de 1153736 
lei, la care se adaugă suma de 
1404476 lei, ajutoare materiale 
şi financiare oferite de parohii & 
şi 2347036 lei suma cheltuită 
de fundaţii şi asociaţii religioase 
pentru diversele proiecte desfăşurate. Prin programul Masa Bucuriei au fost dăruite alimente în sumă de 329833,42 
lei. Totalul investiţiilor făcute în domeniul asistenţei sociale de Centrul eparhial împreună cu parohiile şi ONG- 
urile bisericeşti în anul 2019 se ridică la suma de: 5235081 lei. 

Serviciul juridic al Arhiepiscopiei Timişoarei a întocmit contracte, acorduri, convenții ale Arhiepiscopiei sau 
pentru unele unități bisericești subordonate, în conformitate cu Statutul BOR și legile statului și au fost negociate, 
verificate, completate sau modificate, contracte ale Arhiepiscopiei sau ale unor parohii aflate sub jurisdicţia sa. Au 
fost aprobate 85 de contracte de arendare, 28 contracte de închiriere, 1 contract de schimb de teren, 4 contracte 
de vânzare imobil și 5 contracte de cumpărare imobil. De asemenea, au fost acceptate 4 donaţii de imobile, 3 
contracte de superficie, 2 contracte de comodat, 3 contracte fiind reziliate, etc. 

Printr-o gestionare eficientă şi o verificare atentă, valoarea contractelor de arendare a terenurilor s-a ridicat la 
suma de aprox. 541.830 euro, (în anul 2018 valoarea acestora a fost de aprox. 514.930 euro, rezultand un spor de 
aprox 26.900 euro), la care se adaugă suma de aprox 173.630 euro - valoarea contractelor de inchiriere, față de 
131.860 euro (2018) rezultand un spor de aprox 41.770 euro. 

Acolo unde unde s-a observat că sumele propuse spre aprobare au fost mai mici față de contractele parohiilor 
invecinate sau mult sub valoarea APIA, au fost organizate deplasări cu protopopul la faţa locului și, împreună cu 
preotul paroh și consilierii parohiali, în urma negocierilor, în cele mai multe cazuri s-a obţinut o valoare mai mare, 
ceea ce înseamnă un beneficiu în plus parohiei (au fost contracte la care valoarea arendei s-a mărit cu până la 100 
euro/ha/an). 

Din păcate și în anul 2019 au fost parohii care s-au confruntat cu situaţia de a nu le fi achitată la timp și integral 
chiria sau arenda, conform contractelor încheiate. 

Contractele de arendă sunt aprobate pentru o perioadă de 3 ani, însă au fost și unele cazuri speciale, în care 
perioada aprobată a fost mai mare de 3 ani (superficie, proiecte ale arendasilor cu fonduri europene). 

În anul 2019, la iniţiativa Înaltpreasfinţitului Mitropolit loan, au fost demarate negocieri între Arhiepiscopia 
Timişoarei şi Primăria Timişoarei în vederea efectuării unui schimb de terenuri, benefic fiecărei părți, schimb care 
s-a concretizat de altfel anul trecut. Astfel, Arhiepiscopia a renunţat la două suprafeţe de teren, pe care oricum 
nu le folosea, pe care au fost amenajate: un racord rutier și o staţie pentru mijloacele de transport în comun 
în zona Catedralei Mitropolitane și a primit în schimb de la Primăria Timişoara terenul de pe str. M Eminescu 6 
(Arhiepiscopia fiind proprietara clădirii de la acestă locaţie), două terenuri de aprox. 1.500 mp, situate pe str. C 
Brancoveanu și 5.000 mp în zona firmei Continental, Calea Buziașului. 

În anul 2019, la nivel de eparhie au fost efectuate inspecții bisericești de către părinţii protopopi, consilierii 
eparhiali și inspectorul eparhial, cu scopul de a îndruma, coordona și supraveghea activitatea administrativ- 
financiară, pastoral-misionară și social-filantropică a parohiilor, filiilor și mănăstirilor. 

De-a lungul anului, au fost înregistrate sesizări privind comportamentul unor slujitori ai altarelor, dar și a unora 
dintre membrii personalului neclerical, din eparhia noastră și chiar din eparhiile sufragane Mitropoliei Banatului. 
Cele care au vizat eparhia noastră au fost cercetate de către părinţii protopopi şi inspectorul eparhial, întocmindu- 
se rapoarte și referate, diversele situaţii fiind de multe ori aplanate la faţa locului. 

Înaltpreasfinţitul Părinte loan s-a deplasat personal în unele din parohiile unde au existat situaţii conflictuale, 
reușind să rezolve problemele existente. 

După un grafic de inspecții întocmit în prealabil, părinţii protopopi, împreună cu contabilii de la protopopiate, 
s-au deplasat la parohii și au întocmit procese-verbale de control financiar intern, evidențiind situaţia financiară, 
precum și aspecte ale vieții administrative. Pe lângă documentele financiare, au fost inspectate biblioteca, arhiva, 
matricolele parohiale, registrele de corespondenţă cu scopul de a fi aduse la zi și păstrate în bună rânduială. 
De asemenea, a fost urmărit modul în care hotărârile organismelor eparhiale au fost puse în aplicare. Pentru o 
mai bună prezentare a realităţii patrimoniului bisericesc, controlul a vizat și verificarea stării bisericilor, caselor 
parohiale, cimitirelor și a altor imobile parohiale, modul în care sunt administrate și totodată întreţinute. 

ANOTIMPUL MARANATHA! (II) 


T DANIIL Arhiereul 


Hristos în aproapele nostru: „Cât încă mai este timp, să-L vizităm pe Hristos, să-L vindecăm pe Hristos, să-L 
hrănim pe Hristos, să-L îmbrăcăm pe Hristos, să-L primim pe Hristos, să-L cinstim pe Hristos” (Sfântul Grigorie 
Teologul, Despre iubirea de săraci, 35, 909). 

Sfântul Grigorie Teologul: „Câte sărbători sunt pentru mine în fiecare dintre Tainele lui Hristos!” (Cuvântarea 
XXX, 16, La Teofanii sau la Nașterea Mântuitorului, Doxologia, lași 2019, pg. 68). Fiecare Taină a lui Hristos sau 
fiecare Taină din viaţa, cuvintele și minunile Mântuitorului lisus Hristos este un prilej de sărbătoare și ne oferă o 
sărbătoare, precum sunt toate Evangheliile din Duminici și sărbători și din fiecare zi a anului bisericesc. Sărbătorind 
Tainele lui Hristos prin cele zece Praznice împărătești, pătrundem în duhul acestor sfinte Taine prin sărbătoare, 
iar Tainele lui Hristos învăluie sărbătorile în lumină. De asemenea, sărbătorile încununează Tainele prin prăznuire. 
Prin sărbători pătrundem în harul Tainelor evanghelice și ne apropiem de esenţa Tainelor lui Hristos, iar Tainele lui 
Hristos îşi dezvăluie adâncimile teologice și bogăţiile duhovnicești prin sărbători, în Biserică. 

Sfântul Grigorie Teologul: 
„Deschide-ţi gura ta cuvântului 
lui Dumnezeu, pentru ca să 
tragi Duh, iar nu să sorbi - 
moarte”  (Cuvântarea  XLIV-a 
6, La Duminica cea nouă). Prin 
citirea, adăparea și hrănirea 
din cuvântul lui Dumnezeu, 
noi ne împărtășim de harul 
Duhului Sfânt, precum femeia 
samarineancă la fântâna lui 
lacob. Duhul păcatului și al 
lumii nu ne oferă decât moarte. 
Prin cuvântul lui Dumnezeu și 
prin rugăciune, noi respirăm pe 
Duhul Sfânt, spre viaţă veșnică. 

Omul - „cultivator al 
plantelor nemuritoare, adică 
al înţelesurilor dumnezeiești” 
(Sfântul Grigorie Teologul, 
Cuvântarea XLV, 8, La Sfintele 
Paști). 

„Plantele nemuritoare” cultivate de teolog în grădina raiului sau în Edenul Revelaţiei dumnezeiești din Sfânta 
și dumnezeiasca Scriptură ar putea fi: ramura de măslin de la sfârșitul potopului, stejarul Teofaniei de la Mamvri, 
fincii oazei de la Elim, strugurele din Eșcol, migdalul din care s-a tăiat toiagul lui Aaron, stejarul de la Ofra, isopul 
din Psalmul 50, crinul și mărul din Cântarea Cântărilor, trandafirul din Şaron, vrejul lui lona, smochinul lui Natanael, 
dudul din lerihon, măslinii de pe Muntele Înălţării, pomul vieţii din Apocalipsă, busuiocul de la Bobotează, salcia 
de la Florii, ramurile de tei de la Rusalii. 

„Pragurile minţii”: „Trebuie să se ungă foarte bine pragurile minţii, adică făptuirea și contemplaţia, (prin) 
marea și mâtuitoarea pecete a sângelui Noului Legământ” (cf. Exod 12, 7). (Sfântul Grigorie Teologul, Cuvântarea 
a XVI-a, 11). Extinzând fericita expresie a Sfântului Grigorie Teologul, „pragurile minţii” ar putea însemna, pe lângă 
făptuire și contemplaţie, și treptele sau pragurile Revelaţiei dumnezeiești, pe care mintea teologului contemplativ 
este chemată și ajutată de harul lui Dumnezeu să le urce, spre cele înalte (precum ne face să înțelegem Sfântul 
Grigorie de Nyssa în „Viaţa lui Moise”). „Pragurile minţii” sunt toate treptele scării de la Betel. „Pragurile minţii” 
sunt toate treptele Psalmilor. „Pragurile minţii” sunt treptele celor zece porunci și treptele celor nouă fericiri. 
„Pragurile minţii” tind spre răpirea Sfântului Apostol Pavel la al treilea cer și nu se opresc decât integrându-se în 

cântarea serafimilor din templul proorocului Isaia și în doxologia celor patru făpturi vii și închinarea celor 24 de 
bătrâni din Apocalipsă. „Pragurile minţii” nu sunt altceva decât treptele templului din lerusalim, pe care a pășit 
şi a coborât vameșul din Evanghelie în rugăciunea lui smerită. „Pragurile minţii” nu sunt altceva decât treptele 
duhovniceşti de la credinţă la nădejde și de la nădejde la dragoste; de la smerenie la umilinţă și de la lacrimă la 
plâns, de la telologhisire la tăcere și de la tăcere la cuvânt de tunet, după „fiii tunetului”. „Pragurile minţii” sunt 
treptele de la curăţire la iluminare și de la iluminare la desăvârșire, după cele trei capitole ale Teologiei Ascetice și 
Mistice. „Pragurile minţii” sunt treptele de la Rugăciunea minţii la Rugăciunea inimii şi de la Rugăciunea inimii la 
Rugăciunea neîncetată, iar de la Rugăciunea neîncetată la Liturghia cosmică. 

Poruncă patristică, pentru lumea contemporană: „Să devenim niniviteni, iar nu sodomiteni.” (Sfântul Grigorie 
Teologul, Cuvântarea a XVI-a, 14). 

Theosis: „[ie îţi este cu putinţă să devii dumnezeu; nu dispreţui timpul îndumnezeirii!” - adică viaţa aceasta. 
(Sfântul Grigorie Teologul, Cuvântarea a XVII-a, 9). 

„Priveşte în Evanghelie!” (Sfântul Grigorie Teologul, Cuvântarea a XVII-a, 11): Dacă am asemăna Evanghelia 
cu un cer senin, am putea vedea „privind în Evanghelie”, răsăritul Soarelui Învierii, zenitul Şederii de-a dreapta 
Tatălui și „asfinţitul” istoriei, prin fulgerul Parusiei Domnului. Dacă am asemăna Evanghelia cu un cer înnorat, am 
putea contempla în Evanghelie norul Schimbării la Faţă, norul Înălţării la cer şi norul celei de-A Doua Veniri a lui 
Hristos. Dacă am asemăna Evanghelia cu un cer înstelat, am putea vedea în acesta Steaua Nașterii Mântuitorului, 
„Luceafărul strălucitor de dimineaţă” și luna sub picioarele Maicii Domnului, iar deasupra cununa de douăsprezece 
stele. Toate pildele, minunile, cuvintele și învăţăturile Mântuitorului lisus Hristos din Evanghelie sunt în acest sens, 
infinite și neasemuite stele strălucitoare, care împodobesc pentru eternitate cerul Revelaţiei dumnezeiești, spre 
care noi suntem datori să privim, precum Sfinţii Apostoli pe muntele Măslinilor. Dacă am asemăna Evanghelia lui 
Hristos cu râul vieţii, „cu apa limpede cum e cristalul” (Apocalipsă 22, 1), am putea vedea în această limpezime 
evanghelică chipul dintotdeauna al omului şi chipul lumii acesteia, creată de Dumnezeu și chemată spre a fi„un 
cer nou și un pământ nou”. Dacă am privi atent în Evanghelie, am putea vedea atât înaltul taboric al cerului, cât 
şi abisul existenţial al omului, delimitate de orizontul activităţii pământești a Mântuitorului lisus Hristos, de la 
Întrupare până la Înălţare, cu răsfrângeri de Cincizecime, în Faptele Apostolilor. 

Ca să putem privi cum se cuvine în Evanghelie, după cuvântul Sfântului Grigorie Teologul, se cuvine ca să ni 
se deschidă ochii la Cina din Emaus a citirilor scripturistice (Luca 24, 31), și mintea la Arătarea înţelesurilor adânci 
ale Revelaţiei (Luca 24, 45). 

„Vedeţi harul zilei? Vedeţi puterea tainei?” (Sfântul Grigorie Teologul, Cuvântarea a XXXIX-a, 2, La Sfânta 
Lumină sau Bobotează): Harul fiecărei zile stă în puterea tainei acelei zile. Harul fiecărei sărbători, stă în puterea 
tainei acelei sărbători. Harul fiecărui praznic, stă în puterea tainei acelui praznic. Harul fiecărei Duminici, stă în 
puterea tainei acelei Duminici. „Harul zilei” izvorăște din Apostolul zilei, sărbătorii, praznicului sau Duminicii; din 
Evanghelia acelei zile, sărbători, praznic sau Duminică și din Sinaxarul acelei zile, sărbători, praznic sau Duminică. 
„Harul zilei” înmiresmează, precum fumul de tămâie din cădelniţa Liturghiei acelei zile. „Harul zilei” ne dezvăluie 
„puterea tainei” acelei zile. „Harul zilei” inspiră și trebuie să inspire predica de la Liturghia acelei zile, sărbători, 
praznic sau Duminică. „Harul zilei” se păstrează și se descoperă în vasul de alabastru al acelei zile și în cele șase 
vase de piatră, care ascund și cuprind „puterea tainei” acelei zile liturgice. 

Sfântul Grigorie Teologul: „Trebuie să pomenim pe Dumnezeu mai des decât respirăm!” (Întâia Cuvântarea 
Teologică, 4). 

„Soarele nu este mai vechi ca lumina”. (Sfântul Grigorie Teologul, A Treia Cuvântare Teologică, 3). Lumina 
creată de Dumnezeu în ziua întâia a Facerii este adunată în soare, lună și stele, în ziua a patra a Facerii, precum în 
niște amfore ale luminii. Soarele, luna și stelele sunt candele aprinse ale luminii materiale, creată de Dumnezeu 
pentru luminarea universului fizic. Prin soarele creat în ziua a patra, noi, cei creaţi în ziua a șasea, primim lumina 
creată în ziua întâia. Lumina este concentrată și adunată în soare, de unde se răspândește peste tot în sistemul 
nostru solar. Dar oare cum vor fi arătat cele dintâi trei zile ale creaţiei, luminate de lumina creată în ziua întâi, dar 
fără să fi fost soarele, luna și stelele pe care le avem astăzi, create în ziua a patra? Suportul luminii create însă, este 
lumina dumnezeiacă necreată, a Celui ce a zis: „Eu sunt lumina lumii”! 

Monahism: „Nimic nu mi se pare atât de frumos, ca viaţa pustnicească!” (Sfântul Grigorie Teologul, Cuvânt de 
apărare pentru fuga în Pont..:, VII). 

Sfântul Grigorie Teologul: „Căci nu ne este rânduit a ne îndeletnici cu Teologia, ci cu lconomia”. „Atunci când 
spun Dumnezeu, înţeleg pe Tatăl, pe Fiul și pe Sfântul Duh” (Cuvântatea XXX-a, 8, La Nașterea Mântuitorului și 
Cuvântarea XLV-a, 4, La Sfintele Paști). Vezi și Epicleze III, pg. 109-111. 

MISIUNEA BISERICII PRIN CUVÂNT. 
METODE DE REÎNNOIRE DUHOVNICEASCĂ (|)! 


Preot GHEORGHIŢĂ CRISTIAN POPA 
Parohia Cărpiniş 


Dintru început această temă pare a fi foarte ușor de tratat, totuși în profunzime ea este foarte vastă, de aceea 
voi încerca să mă axez cât mai mult pe aspecte care ţin de o realitate cât mai obiectivă, deşii sunt convins că voi 
fi şi subiectiv în ceea ce priveşte realitățile și tendinţele actuale de propovăduire. 

Voi trata tema din privinţa preotului paroh slujitor, care fiind trimisul Episcopului în parohie are datoria și 
obligaţia morală de a propovăduii Cuvântul lui Dumnezeu Celui Viu, celor care i-au fost încredinţaţi în păstorire, 
un cuvânt ziditor şi izbăvitor. 

Ce înseamnă a propovăduii? Înseamnă a spune, a răspândi, a binevesti, a mărturisi, a propaga idei sau 
concepţii... iar a predica înseamnă a mărturisi pe Hristos. 

Propovăduirea credinţei, angajamentul misionar creștin al preotului este semnul neîndoielnic al vieţii 
religioase autentice. Unealta cu ajutorul căruia se face propovăduirea este cuvântul. Cuvântul omenesc devine 
valoros prin unirea lui cu Cuvântul lui Dumnezeu. El este plămada principala din care ia naștere slujba, dar 
şi credinţa. Şi mai ales slujba jertfei nesângeroase a Sfintei Liturghii. Felul în care preotul folosește cuvântul, 
cum îl întrupează în timpul slujirii, impune respect și zidește atmosfera de evlavie firească și necesară vieţii de 
rugăciune a comunității. Tot prin el zideşte și reînnoieşte conștiința, uneori adormită și alteori înmormântată 
în adâncul ignoranței și indiferenţei. Căci propovăduirea cuvântului lui Dumnezeu în lume aduce adevărata 
lumină în inimile oamenilor credincioși care nu numai că aud cuvântul, ci îl și împlinesc cu fapta, după cuvântul 
Mântuitorului, care zice: ” Fericiţi cei ce aud cuvântul lui Dumnezeu și îl păzesc pe dânsul”? Cuvântul lui 
Dumnezeu aduce mare fericire celor ce îl ascultă și îl pun în practică. 

Într-una din predicile de la Duminica după Botezul Domnului părintele Arhimandrit Cleopa Ilie vorbește 
despre Propovăduirea cuvântului lui Dumnezeu, după ce face o introducere vorbind despre Sf. loan Botezătorul 
ce a început a propovăduii în pustiul Iordanului, care zicea “Pocăiţi-vă, că s-a apropiat Împărăţia Cerurilor”3. 
Aceeași poruncă au primit și Sfinţii Apostoli, când au fost trimişi să propovăduiască Evanghelia, că le-a zis lor: 
“Şi mergând, propovăduiţi, zicând: S-a apropiat Împărăţia Cerurilor”+, ne atrage atenţia că după ce loan a fost 
întemnițat, lisus a început a propovăduii (Matei 4, 17) marele Adevăr a Evangheliei, apoi vorbește despre faptul 
că datoria principală a propovăduirii Evangheliei lui Hristos este sarcina păstorilor Bisericii, adică a episcopilor 
şi a preoţilor. 

Primul care a propovăduit Sfânta Evanghelie în lume a fost Însuși Domnul nostru lisus Hristos apoi a 
încredinţat datoria propovăduirii Cuvântului lui Dumnezeu celor doisprezece Apostoli cărora le-a poruncit, 
zicând : “Mergând, învăţaţi toate neamurile, botezându-le în numele Tatălui şi al Fiului și al Sfântului Duh, 
învățându-le să păzească toate câte v-am poruncit vouă”. 

Apostolii au hirotonit preoţi și episcopi pe care i-au rânduit peste tot să păstorească turma lui Hristos, iar 
episcopii au transmis și transmit prin rugăciune și punerea mâinilor harul preoţiei. 

"Un preot bun trebuie să fie și un predicator bun, știind că prin predică vie, caldă, plină de har și lumină 
preotul poate transforma total parohia și masa enoriașilor săi. Dar pentru ca predica sa să poată ajunge la inima 
credincioşilor și să aibă puterea Duhului Sfânt de a transforma sufletul și a-l întoarce la pocăință, preotul trebuie 
să îndeplinească câteva condiţii duhovniceşti absolut obligatorii. 

Prima și cea mai importantă condiţie care încununează activitatea pastorală a preotului este viaţa morală 
exemplară a lui și a familiei sale. Fără o viaţă curată, model, a preotului, predica sa nu va reuși să ajungă la inima 
credincioşilor, nici nu va putea câștiga multe suflete pentru Împărăţia Cerurilor. 


1 Lucrare susţinută pentru obţinerea gradului | în preoţie 

2 Sfânta Scriptură, Editura institutului Biblic și de misiune ortodoxă București-2013, Luca XI, 28. 
3 lIdem, Matei III, 2. 

4 ldem, Matei X, 7. 

5 ldem, Matei XXVIII, 19-20. 


je, Învierea 


A doua condiţie obligatorie unui preot și predicator bun este sfânta rugăciune. Preotul trebuie să fie un 
om de rugăciune, să iubească mai mult ca orice Biserica, sfintele slujbe, Sfânta Liturghie, cântarea în comun a 
credincioşilor. Rugăciunea stăruitoare a preotului unită cu a credincioșilor săi, îi sporeşte credinţa și dragostea 
pentru Dumnezeu și oameni, îl face mai înţelept în gândire și predică, îi deschide inima pentru milostenie și îi 
dă multă putere și har în predică. Un preot care se roagă mult este un preot cu har în toate și un bun predicator 
al cuvântului lui Dumnezeu. 

A treia condiţie principală a unui bun preot și predicator este necesitatea cunoașterii profunde a Sfintei 
Scripturi, a Sfinţilor Părinţi, a învăţăturii de credinţă ortodoxă și a Canoanelor Bisericii. Un păstor bun trebuie 
să fie și un teolog bun și un apărător al dreptei credinţe în fața prozelitismului sectar. Fără cunoaşterea dreptei 
credinţe, preotul nu poate fi predicator și apologet. Cine nu știe că un preot bun transformă sufletește pe 
credincioșii săi, prin slujbe frumoase, prin catehizare stăruitoare și prin predici bune și pline de căldură 
duhovnicească? Cine nu ştie că predica bună umple bisericile și mânăstirile de credincioşi, apără şi sporeşte 


za 


dreapta credinţă, risipește prozelitismul sectar și întoarce la pocăință multe suflete? lar bisericile fără slujbe 
frumoase şi fără predici pline de duh și putere se golesc de credincioși și nu pot vâna suflete pentru Hristos.'$ 

Mitropolitul Antonie de Suroj, în cartea sa Adierea Duhului, face referire la Sfântul loan Scărarul, care 
aseamănă cuvântul dumnezeiesc cu o săgeată care poate să lovească la ţintă şi să străpungă chiar şi pavăza, 
dar, spune el, săgeata rămâne cu totul nefolositoare dacă nu există arc, coarda, un braţ puternic şi un ochi 
nemincinos, zicând că, "cuvântul nu zboară dacă nu este nimeni care să arunce această săgeată și că această 
răpunere ne revine nouă, preoţilor.” 

Mai cu seamă este nevoie de o trezire a conștiinței religioase şi este nevoie de multă jertfelnice, statornicie 
și răbdare în misiunea preotului de a duce pe calea mântuirii turma lui Hristos, iar aceasta se face printr-o 
conştiinţă vie a propovăduitorului dar și printr-o propovăduire trăită. 


l. MISIUNE PRIN CUVÂNT, ÎN VECHIUL TESTAMENT 


“În multe rânduri şi-n multe feluri grăindu-le Dumnezeu odinioară părinţilor noştri prin profeție în zilele acestea 
de pe urmă ne-a grăit nouă prin Fiul, pe Care L-a pus moștenitor a toate, prin Care și veacurile le-a făcut.” 


6 Arhim. llie Cleopa, Predici la duminicile de peste an, Ediţia a IV- a, editura Mânăstirea Sihăstria, pg.406-407 

7 Mitropolitul Antonie de Suroj, Adierea Duhului-Purtarea de grijă față de suflete, Edit. Doxologia, lași 2015, pag.31. 
8 Sfânta Scriptură, idem Osea XII,11. 

9 ldem, Evrei 1,1-2. 

Izvorul de căpetenie al propovăduitorului este Sfânta Scriptură. Către aceasta îndeamnă și Mântuitorul în 
Evanghelia Sfântului loan, când zice: "Cercetaţi Scripturile, că vouă vi se pare a avea întru dânsele viată veșnică; 
şi acestea sunt cele ce mărturisesc despre Mine”'. Mai cu seamă religia noastră își are rădăcinile în Vechiul 
Testament. Mântuitorul lisus Hristos însuși vorbește cu respect despre Vechiul Testament, când zice: "N-am venit 
să stric legea ori proorocii. N-am venit să stric ci să plinesc”! 

Vechiul Testament cuprinde o bogata învăţătura despre Dumnezeu, despre persoanele Sfintei Treimi, despre 
crearea lumii, despre om şi mântuire, el prezinta o bogăţie nespusa de idei morale. Zidirea întreaga mărturiseşte 
înțelepciunea, bunătatea și puterea Făcătorului. 

Avem mai multe perioade istorice a Vechiului Testament în care întâlnim propovăduitori ai Adevărului Revelat, 
a Cuvântului lui Dumnezeu. Astfel în perioada Patriarhilor avem chemarea lui Avraam, mai cu seama a poporului 
evreu de către Dumnezeu la o religie monoteistă „a încheiat Dumnezeu legământ cu Avraam”? Dumnezeu 
intervine necontenit în viaţa aleșilor săi, călăuzindu-i, apărându-i de rău și de primejdii, ocrotindu-i, răsplătindu-i, 
comunicând direct cu oamenii prin teofanii şi prin vise. '3 În mod concret Dumnezeu comunica Patriarhilor voia 
Sa, iar aceștia comunicau mai departe oamenilor voia Lui. Având în vedere că era vorba de un popor migrator, 
locașurile de cult erau în aer liber, constând în altare simple marcate cu pietre. Nici o anumită preoţime nu exista 
în perioada respectivă, actele de cult fiind săvârșite de capul familiei. 

În perioada exodului Dumnezeu comunică cu Moise în flacăra de foc din mijlocul unui desiş de mărăcini, 
dezvăluindu-și pentru prima dată numele, rostind către Moise: Eu sunt cel ce sunt”. Apoi a adăugat: „Așa să spui 
fiilor lui Israel: Cel ce se numește «Eu sunt» m-a trimis la voi... Acesta este numele Meu în veci și acesta numele cu 
care Mă veţi chema în neam de neam” '*, morala este precizată și reglementată prin Decalog, Moise pronunţându- 
se cu claritate în acest sens, întrebând: „Și unde se află vreun neam puternic care să aibă legi și drepte rânduieli 
ca legea pe care eu astăzi v-o pun înainte?”'5. Și motivează Moise, vorbind despre „Supunerea fată de lege”, că 
poruncile trebuie ţinute și împlinite pentru ca din aceasta să se vadă înțelepciunea și priceperea voastră în ochii 
popoarelor. '€ 

Apoi apare preoțimea cultului israelit, menită să mijlocească între Dumnezeu și om și să îndrume poporul 
sub aspect spiritual. De la început, sarcina preotului a fost să îngrijească de sanctuare, să oficieze ceremonia 
sacrificiului şi să interpreteze oracolele” "7 

Întreaga istorie vechi testamentare a poporului evreu poate coincide cu perioada profeților, deoarece şirul 
profeților începe cu Avraam - primul dintre aceștia și se încheie cu Sfântul loan Botezătorul. 

Proorocii sau profeţii nu erau simpli prezicători, ci mijlocitori direcţi între adevărul divin și om. În acest sens, este 
semnificativă relatarea lui leremia care arată că Domnul i-a zis:,te-am sfinţit şi te-am rânduit proroc al neamului”, 
iar, privitor la cel ce va profeți: „lată îți pun cuvintele Mele în gura ta!” 

Mesajul discursului profetic, conţinutul proorociei acestora privea toate evenimentele importante viitoare. 
Profeții prevesteau strămutarea israeliților de către asirieni şi babilonieni, dar şi pieirea Imperiilor Asirian şi 
Babilonian, apariţia altor coloși ai istoriei; Imperiul Persan de exemplu, și Imperiul Macedonean, a regatelor 
elenistice și a Imperiului Roman, unele din mesaje mergând în timp mult şi după aceea. 

"Profeții sunt cei care fac preziceri amănunțite cu privire la Mântuitorul și împărăţia lui Dumnezeu. Mântuitorul 
este numit Mesia (Mashiah, cel „uns”, termen tradus în grecește prin Hristos). Ei au prezis venirea lui Mesia, care 
avea să scoată poporul lui Dumnezeu din robia păcatului, ne previn că Mesia va face parte din neamul lui David, 
că va fi precedat de un sol care-i va pregăti calea (Maleahi III, 1), că va fi ucis și străpuns (Zaharia XII, 10), că va fi 
născut din Dumnezeu „Iu ești fiul Meu, Eu astăzi Te-am născut!” (Psalmi II, 7) și este veșnic ca și Dumnezeu a cărui 
obârşie este dintru început, din veșnicie” (Miheia V, 1). Mai ales Isaia prorocește cele mai multe detalii despre 
viitorul Mesia (va fi zămislit și se va naște din Fecioară (Isaia VII, 14), va fi batjocorit, răstignit, ispășind păcatele 
oamenilor — Isaia LIII, 2-12) ** 

Prezicerea viitorului de către profeţi a urmărit și modificarea prezentului, transformându-i lăuntric pe credincioşi 
și astfel interesul lor pasionant pentru politica contemporană era de ordin religios, întrucât realizarea prezicerilor 


10 lIdem, loan V, 39. 

11 ldem, Matei V, 17. 

12 ldem, Facere XV, 18. 

13 Preot dr. Teodor Baba, Vechiul Testament — izvor de învățământ teologic și pastoral, Altarul banatului nr.10-12 anul 2015 pag. 38. 
14 Sfânta Scriptură, idem, leșire III, 14-15. 

15 Ildem, Deuteronomul IV, 8 

16 Preot dr. Teodor Baba - idem, pag. 40. 

17 idem, pag. 41. 

18 Sfânta Scriptură, idem, leremia 1, 5-9. 

19 Preot dr. Teodor Baba, idem, pg.43-44. 

confirmă mesajul şi evidenţa că evenimentele istorice erau opera lui lahve. În felul acesta, pentru prima dată, 
profeții valorizau istoria, evenimentele istorice având de acum înainte o valoare prin ele însele, devreme ce erau 
determinate de voinţa lui Dumnezeu%. 

Sfânta Scriptura a Vechiului Testament, oferă exemplul unor mari și elocvenţi vorbitori, profeţii conştienţi de 
marea lor misiune, ca trimiși ai lui Dumnezeu, și pătrunşi de o adevărată moralitate, care stăpânește și faptele şi 
cuvintele lor, profeţii devin propovăduitori entuziaști ai cuvântului lui Dumnezeu. Cuvântările profeților, mai ales 
ale lui Isaia, leremia și lezechiel, sunt caracterizate printr-un vădit spirit polemic, care dovedește o înaltă măiestrie 
oratorică. 

Mijloacele pe care le întrebuințau profeţii în cuvântările lor sunt diferite ele depinzând de situațiile de toate 
zilele în care au trăit. 

Pentru luminarea poporului profeţii foloseau în predica lor fapte concrete, uşor de dovedit și prin probe luate 
din viaţa de toate zilele. 

Profeţii au mai întrebuințat în predica lor populara multe mijloace intuitive pentru atingerea scopului pe care 
îl urmăreau și anume vorbirea directă, acțiunile simbolice, viziunile, tablourile, comparaţiile și parabolele. Cele trei 
mijloace din urma sunt mai cunoscute, de mare însemnătate pentru frumusețea predicii lor. 

Un model concret și vrednic de pomenit pentru reînnoirea duhovnicească este foarte relevantă mustrarea 
profetul Natan către David pentru fărădelegea săvârșita de el. În cartea a II-a Regi întâlnim convorbirea profetului 
Natan cu Împăratul David. Natan nu îi spune direct că nu a făcut bine săvârşind păcat, prin răpirea soţiei lui Urie, ci 
cu diplomaţie îi spune o pildă asemănătoare cu ceea ce a făcut el. lată cuprinsul ei:“Erau într-o cetate doi oameni: 
unul bogat, altul sărac. Cel bogat avea foarte multe vite mari și mărunte, iar cel sărac nu avea decât o singura oiță, 
pe care o cumpărase de mica și o hrănise și ea crescuse cu copiii lui. Din pâinea lui mâncase și ea și se adăpase 
din ulcica lui, la sânul lui dormise și era pentru el ca o fiică. Dar iată ca a venit la bogat un călător, şi gazda nu s-a 
îndurat să ia din oile sale, sau din vitele sale ca să gătească cină pentru călătorul care venise la el, ci a luat oița 
săracului și a gătit-o pe aceea pentru omul care venise la el.... Atunci David s-a mâniat cumplit asupra acelui om 
şi a zis către Natan: ...Precum este adevărat că Domnul este viu, tot așa de adevărat este că omul, care a făcut 
aceasta, este vrednic de moarte. Pentru oaie el trebuie să întoarcă împătrit, pentru că a făcut una ca asta și pentru 
că nu a avut milă.... Atunci Natan zise către David: Tu eşti omul care a făcut aceasta. Așa zice Domnul, Dumnezeul 
lui Israil'21 David s-a smerit pentru păcatul făcut prin răpirea soţiei lui Urie, dovedindu-se mustrarea prorocului a 
fi făcută la momentul oportun și într-un mod înţelept, deoarece în vremea aceea de multe ori cei ce îndrăzneau 
să mustre pe împărţi, nu de puţine ori rămâneau fără cap. 

lată însă că acțiunea simbolică a fost totuși mijlocul cel mai nimerit pe care profeţii l-au folosit în diferitele 
lor cuvântări, în cartea III Regi cap XI versetele 29-39, unde prorocul Achia din Silo, unul dintre cei care aprobau 
dezbinarea regatului, îşi rupe veşmântul în douăsprezece bucăţi, a dat zece din ele lui leroboam își păstrează 
pentru sine doua bucăţi, simbolizând prin aceasta ruperea regatului lui Solomon în două. 

La profeţi se remarca și accentul deosebit pus pe morală. Numai că aspectul principal nu privește împlinirea 
riturilor ci credinţa şi căutarea lui Dumnezeu, efortul de a-L cunoaște, credinţa care trebuie exprimată prin căutarea 
lui Dumnezeu. „Căutaţi-Mă și veţi fi vii!” spune lahve către Israel prin profetul Amos V, 5, “altfel, nimeni nu poate 
să vă sprijinească” (Isaia VII, 9) pentru că "numai dreptul din credinţă va fi viu” (Avdie II, 4).2 

Totodată, profeții propagă dreptatea, mila, smerenia: „Nu mai faceţi rău înaintea ochilor Mei. Conteniţi odată! 
Învăţaţi să faceţi fapte bune, sârguiţi-vă după dreptate, ajutaţi pe cel împilat, faceţi dreptate orfanului, apăraţi 
pe văduvă!'2 ne spune Isaia, iar în privinţa moralei sociale nu se sfiesc să-i mustre pe cei mari și să-i amenințe cu 
mânia lui Dumnezeu, să-i osândească pe regii vinovaţi de nedreptate, fărădelegi și idolatrie și să-i condamne pe 
cei bogați: „Vai vouă care clădiți casă lungă casă și grămădiţi ţarini peste ţarinii până ce nu mai rămâne nici un loc, 
ca voi să fiţi singuri stăpânitori în mijlocul ţării!” (Isaia 5, 8). 2 

De asemenea, profeţii se ridică împotriva sacrificiilor și a riturilor în general de tip formalist. „Ce-mi foloseşte 
mulțimea jertfelor voastre?... M-am săturat de berbecii arderilor de tot și de grăsimea vițeilor grași, şi de sângele 
de tauri, de miei şi de ţapi nu mai am plăcere!... Nu-mi mai aduceţi jertfe deșarte! Urăsc lumile noi, şi praznicele 
voastre au ajuns pentru mine o povară. Ajunge!”?. Ceea ce se cere Dumnezeu este jertfa lăuntrică: „Căci milă 
voiesc, iar nu jertfă, şi cunoaşterea lui Dumnezeu e mai mult decât arderile de tot” (Osea 6, 6). % 


20 M. Eliade, Istoria credințelor și ideilor religioase, |, apud prof. univ. dr. Alexandru Roz, Religia evreilor, în Teologia”, anul IV (2000), nr. 3, p. 34 
21 Sfânta Scriptură, idem, II Regi XII, 1-9 

22 M. Eliade, Istoria credințelor și ideilor religioase, |, apud Preot dr. Teodor Baba, idem, pg.44) 

23 Sfânta Scriptură, idem, Isaia |, 16-17. 

24 Preot dr. Teodor Baba, idem, pg.44) 

25 Sfânta Scriptură, idem, Isaia |, 11-14 

26 Preot dr. Teodor Baba, idem, pg.44) 

În Biserica Ortodoxă, Vechiul Testament face parte integrantă din Sfânta Scriptură şi reprezintă o unitate 
desăvârșită cu Noul Testament. Unitatea Revelaţiei divine implică şi unitatea Sfintei Scripturi, încât cele două 
Testamente alcătuiesc o unitate indisolubilă, fiind într-o legătură organică și armonioasă, de natură internă și 
omogenă, deoarece ambele conţin cuvântul lui Dumnezeu; cărţile lor au același autor principal, fiind scrise sub 
inspiraţia aceluiași Duh Sfânt. 7 

Vechiul Testament fiind temelia, iar Noul Testament - întreaga zidire pe această temelie, nu se poate concepe 
o înțelegere deplină a unui Testament fără celălalt. În acest sens - scria Fericitul Augustin - „Novum Testamentul 
in Vetere latet, Vetus in Novo patet”, iar Sfântul Chiril al lerusalimului exprimă unitatea lor prin cuvintele:,„ Nimeni, 
deci, nu trebuie să separe Vechiul de Noul Testament; nimeni nu trebuie să spună că altul este Duhul acolo 
(Vechiul) și altul aici (Noul Testament)”.2% 

"Pregătirea lui Israel în vederea venirii Mântuitorului s-a făcut pe diferite căi: prin cuvântările rostite de profeţi, 
în care aceștia prezintă nădejdea în venirea unei stări ideale, în care omenirea se va bucura de pace și dreptate, 
prin anumite simboluri profetice, prin chipuri și prefigurări istorice, prin simboluri rituale și acţiuni profetice 
simbolice, cum ar fi: jugul de pe grumazul lui leremia, dar mai ales, prin acele tipuri de persoane, obiecte și acţiuni 
care preînchipuie persoana Mântuitorului, Jertfa Sa, sau alte acţiuni din Legea Nouă (Matei XII, 39-41, Luca XI, 
30, Matei XVI, 4). Aşa se explică de ce Legea veche este mai puţin perfectă și inferioară Legii celei Noi, cauza fiind 
starea inferioară de cunoaștere a omului. De aceea, toată Legea veche, cu toate instituţiile ei, n-a fost decât un 
real mijloc pedagogic, cu un marcant rol educativ, pentru pregătirea lui Israel, și prin el, şi a celorlalte neamuri, 
pentru venirea lui lisus Hristos, prin Care se va da Legea cea Nouă, perfectă și definitivă, întru totul desăvârșită. % 

Misiunea concreta în Vechiul Testament prin cuvânt era în mare măsură Cuvântul lui Dumnezeu către oameni 
prin proroci care vegheau asupra poporului, dar care aveau și certitudinea că din mâinile păstorilor se va cere 
sufletul celor păstoriţi, Proorocul lezechiel prorocea în acest sens:„De aceea ascultați, păstori, cuvântul Domnului. 
Așa zice Domnul Dumnezeu: lată, Eu vin la păstori; le voi cere înapoi oile Mele din mâna lor”. % 


II. MISIUNE PRIN CUVÂNT, ÎN NOUL TESTAMENT 


Cunoașterea voii lui Dumnezeu implică o conștientizare a adevărului revelat, care S-a descoperit oamenilor, 
prin prooroci, iar în vremurile mai de pe urmă s-a descoperit prin Fiul Lui, care ne-a lăsat moștenire Evanghelia Sa. 
"Scriptura este folositoare mai întâi de toate pentru a răspunde întrebărilor fundamentale ale existenței umane. 
"Auzind Cuvântul”, omul dobândeşte cunoașterea de sine: el se știe fiu al lui Dumnezeu, obiectul harului și al 
iubirii dumnezeiești”. 3! 

Sfânta Tradiţie în toată plenitudinea ei este mărturia a tuturor faptelor lui Hristos, a Bisericii în general dar și 
a vechilor Scripturi care mai întâi au fost transmise prin viu grai, fiindcă mai întâi de a fi trecute în scris au fost 
mărturisite prin apostolat, adică prin Propovăduirea Cuvântului. "Evangheliile Sinoptice și Epistolele Sfântului 
Apostol Pavel, care interpretau Vechiul Testament în lumina Întrupării şi a Învierii, erau considerate ca având 
autoritate de Sfântă Scriptură de la începutul secolului al doilea. Potrivit perspectivei Bisericii post-apostolice, 
Sfântul Duh nu a inspirat doar cărţile Vechiului Testament, ci şi acele scrieri ale apostolilor care comentau aceste 
cărți” 2 

„Unicul mijlocitor între Dumnezeu și oameni”, (1 Timotei II. 5) este, precum sublinia Sfântul Apostol Pavel, 
Domnul nostru lisus Hristos. El este cel ce a realizat opera mântuirii, dar pentru aplicarea ei individuală în timp, 
pentru împărtășirea roadelor ei tuturor sufletelor până la sfârșitul veacului....luminând în același timp minţile prin 
principiile Evangheliei și călăuzind voinţele. „Precum m-a trimis pre mine Tatăl, și eu vă trimit pre voi” (loan XX, 21), 
s-a adresat Mântuitorul către ucenicii săi în ziua învierii Sale, indicând astfel clar misiunea lor și a succesorilor lor, 
de trimiși şi de continuatori ai lucrării de mântuire în lume. **De aceea, în formula cu care Apostolii sunt trimiși 
la răspândirea împărăției lui Dumnezeu, obligaţia de a învăţa este indicată de Mântuitorul înaintea celorlalte: 


27 Pr. prof. Vladimir Prelipceanu, Vechiul Testament. Cuprinsul, caracterul, sensul, în „Glasul Bisericii”, anul VIII (1964), nr. 3-4, p. 195, apud 
Preot dr. Teodor Baba, idem, pg.44 

28 Sfântul Chiril al lerusalimului, Cateheza 16, 4, apud pr. dr. Teodor Baba, art. cit., p. 47. 

29 Preot dr. Teodor Baba, apud art. cit., pag. 48 

30 Sfânta Scriptură, idem, lezechiel XXXIV, 9-10. 

31 Preotul profesor JOHN BRECK, Puterea cuvântului în Biserica dreptmăritoare, Editura Institutului Biblic și de misiune al bisericii ort- 
odoxe române. București 1999, pag.33. 

32 Preotul profesor JOHN BRECK, idem, pag.53 

33 pr. prof. univ. dr. Petre Vintilescu, Preotul în faţa chemării sale de păstor al sufletelor, Editura Mitropolia Olteniei Craiova, anul 2007, 
pag.40 


16 Învierea 


„Mergând, învăţaţi toate neamurile”3+ Porunca aceasta dată ucenicilor avea un spectru mai larg, deoarece ceea 
ce Apostolii urma să facă începea cu învăţarea tuturor, urmând mai apoi să se desăvârşească prin Botez, fapt 
împlinit de Apostoli, dar mai apoi continuat de ucenicii lor, şi tot așa până la sfârșitul veacurilor. “În ordinea 
succesiunii acțiunilor unui păstor de suflete, datoria de a învăţa, de a lumina se impune cu o prioritate logică și 
firească, precum se face evident prin cuvintele Sfântului Apostol Pavel:„ Cum vor crede în acela, de care n-au auzit 
şi cum vor auzi iară de propovăduitor?” (Romani, X, 14). Acţiunea de a învăţa se referă însă la o noţiune largă. A 
învăţa pe cineva înseamnă: a da cunoștințe, adică a instrui, dar şi a deprinde pe cineva cu ceva, a-1 obişnui, a-1 
educa adică a-1 face să-și transforme nu numai în proprietate intelectuală o cunoștință oarecare, ci a o transforma 
în viață trăită, adică în moravuri. Acest din urmă sens îl rezumă termenul „a edifica”, valabil sau corespunzător în 
religia sensului complet al cuvântului,„a învăţa” % 


PROPOVĂDUIREA EVANGHELIEI, ÎN CARTEA FAPTELOR APOSTOLILOR 


După răstignirea, învierea și înălțarea la Ceruri a lui Hristos, ucenicii Săi s-au adunat pentru sărbătoarea Rusaliilor. 
Atunci, pe când ei se aflau împreună "în același loc” și precum chiar Hristos făgăduise, ” din cer, fără de veste, sa 
făcut un vuiet, ca de suflare de vânt ce vine repede, și a umplut casa unde ședeau ei. Și li s-au arătat, împărțite, 
limbi ca de foc și au șezut pe fiecare dintre ei. Și s-au umplut toţi de Duhul Sfânt şi au început să vorbească în alte 
limbi, precum le dădea lor duhul a grăi, Ei au început să propovăduiască Calea, Adevărul și Viaţa tuturor celor de 
față iar mai apoi au plecat și au propovăduit, fiecare după cum le-a venit sorţul. Astfel creștinătatea început să se 
răspândească către marginile pământului. 

De la lerusalim, ucenicii lui Hristos au călătorit prin întreaga lume: Apostolii Petru și Pavel au mers în Grecia și 
Roma, Andrei a mers în Rusia, Marcu în Egipt, Simeon în Anglia și Africa, Toma a ajuns până în India, iar Matei în 
Etiopia. Pretutindeni unde au mers, ei au numit episcopi, preoţi și diaconi și i-au hirotonit, prin punerea mâinilor. 

Cei ce pe care î-i botezau și urmau lui lisus Hristos au început să fie cunoscuți drept Creștini. La păstorirea 
turmei sau a bisericii lui Dumnezeu, preoţii erau și sunt puși şi întăriţi de Duhul Sfânt după învățătura Sfântului 
Apostol Pavel: Luaţi aminte de voi și de toată turma, întru care Duhul Sfânt v-a pus pe voi episcopii, ca să păstoriți 
biserica lui Dumnezeu, pe care a câștigat-o cu sângele Său” 

Întreaga activitate a Mântuitorului este urmată și interpretată de ucenicii săi, în mod special prin prisma 
exemplului, nedespărțit de predică, precum se vede din primul rând al scrierii Faptele Apostolilor „Cuvântul cel 
dintâi l-am făcut, o, Teofile, despre toate cele ce a început lisus a face și a învăţa”, Apostolii au urmat pilda 
Mântuitorului și sfatul Său „V-am dat vouă pildă, ca să faceți și voi, precum v-am făcut eu”. * 

Sfântul Apostol Pavel la Atena, în așteptarea lui Sila și Timotei:,„se întărâta întru dânsul duhul lui, văzând cetatea, 
plină de idoli“, însă în puţină vreme Apostolii au adus, mulțime de păgâni, filosofi, oameni simpli, cerşetori chiar 
şi împărați, la Hristos. 

Apostolii au avut parte de prigoane, chinuri schingiuiri, suferințe până la moarte pentru convingerile lor, dar 
nimic nu a putut împiedica Credinţa să se răspândească în toate colţurile pământului. În timpul acestor vremuri 
grele, de mucenicie apostolii mărturiseau, mai cu seamă Sfântul Apostol Pavel zicea „Nu ţin seama de nimic 
(lanţuri, necazuri, bătăi și persecuții) și nu pun niciun preț pe viaţa mea, numai să împlinesc calea mea și slujba, pe 
care am luat-o de la Domnul lisus” 


II. BIBLIA IN BISERICA ORTODOXĂ - SEMNIFICAȚIE ŞI INTERPRETARE 


În cuvântul de despărţire a lui lisus le spunea ucenicilor Săi:„Dar Mângâietorul, Duhul Sfânt, pe care-L va trimite 
Tatăl, în numele Meu, Acela vă va învăţa toate și vă va aduce aminte despre toate cele ce v-am spus Eu... și vă va 


călăuzi la tot adevărul [...] Acela mă va slăvi, pentru că din al Meu va lua și vă va vesti.» Aici se găseşte argumentul 
34 Sfânta Scriptură, ibidem, Matei XXVIII, 19. 
35 pr.prof. univ. dr. Petre Vintilescu, ibidem, pag.103 
36 Sfânta Scriptură, ibidem, Faptele Ap. cap. II, 1-4. 
37 ibidem cap. XX, 28. 
38 ibidem, capl|,1 
39 ibidem, loan cap. XIII, 15. 
40 ibidem, Fapt. ap. cap. XVII,16 
41 ibidem, cap. XX, v24. 
42 Sfânta Scriptură, idem, loan XIV, 26; XVI, 13 și urm. 

principal de interpretare ortodoxă a Bibliei, nuanțându-se foarte clar relaţia de întrepătrundere a Sfintei Scripturi 
şi Tradiţia Bisericii. % 

În credinţa ortodoxă Hristos oferă sensul adevărat pentru înțelesurile tainice ale Legii şi ale Proorociilor, în 
felul acesta, „Hristos însuși este principiul hermeneutic», sau principiul de interpretare, deoarece El revelează 
sensul adevărat al tuturor Scripturilor inspirate. Din acest punct de vedere, creștinătatea ortodoxă susţine că 
Vechiul și Noul Testament sunt,„cărţi ale Bisericii“. împreună ele formează,canonul Bisericii“ sau,„legea adevărului“ 
prin care se hotărăşte ce este și ce nu este element autentic al Sfintei Tradiţii. + 

Scrierile biblice nu pot fi interpretate corect decât numai în lumina Sfintei Tradiţii. Tradiţia oferă conţinutul 
original al Scripturii, ea cuprinde revelaţia divină a reflecției creştine asupra tainei lui Hristos, iar Scriptura ca text 
scris ia naştere în Tradiţie, prin urmare Tradiţia oferă perspectiva hermeneutică a interpretării corecte a textelor 
biblice. 

Un mod esenţial de interpretare a Sfintei Scripturi reiese din întâlnirea lui lisus, pe drumul Emausului, cu Luca 
şi Cleopa, când lisus le vorbește din Scripturi de proorociile despre El, iar ei nu L-au cunoscut până când nu a 
binecuvântat pâinea și a frânt-o. Acest mod de împlinire a Cuvântului lui Dumnezeu prin celebrare liturgică va 
marca principala metoda de interpretare a Scripturii în Biserica Ortodoxă. În contextul liturghiei, Cuvântul lui 
Dumnezeu este propovăduit și celebrat pentru hrana și întărirea spirituală a celor adunaţi în comunitatea Bisericii, 
astfel vestirea Cuvântului prin predici și imnografie, creează o comuniune vie între credincioşi și Dumnezeul 
Treimic, de la care vine Cuvântul fără de moarte și dătător de viaţă.“ 

Cuvântul lui Dumnezeu are un loc central și esenţial în fiecare aspect al vieţii ortodoxe, celebrarea liturgică are 
un rol important pentru misiunea Bisericii în lume, deoarece învăţătura doctrinară, rugăciunile liturgice limbajul 
şi simbolurile ei provin din scrierile canonice. Ca exemplu în biserica primară, când episcopul intra in biserica 
era urmat de diacon care ducea cărțile evangheliei, în zilele noastre este întâmpinat de către preoți cu Sfânta 
Evanghelia, la Utrenia duminicilor din cursul anului, după citirea Evangheliei învierii, este adus Evangheliarul în 
centrul bisericii și aşezat pe analog, unde credincioșii i se închină. “ 

Pericope din Sfintele Evanghelii dar din celelalte cărți a Sfintei Scripturi, atât din Vechiul Testament cât și din 
Noul Testament sunt citite la sfintele slujbe de cele mai multe ori într-un mod solemn. Apostolul și Evanghelia sunt 
precedate de un prochimen care poate fi considerat un rezumat al sărbătorii sau o sinteză tematica lecturii care 
va urma să fie citită. Spre exemplu, la sărbătoarea Nașterii Domnului, prochimenul scoate în evidență nașterea 
lui Hristos, mai înainte de veci, din Tatăl: ” Din pântece mai înainte de luceafăr te-am născut” În cadrul utreniei, 
prochimenul reprezintă un moment important și trebuie tratat cu toată atenţia de către credincioși, deoarece 
aceste stihuri ale psalmilor profetici reprezintă un element de autenticitate a credinţei noastre vechi testamentare. 

"Cu o cunoaștere sporită a Sfintei Scripturi, predica axată pe Biblie are ecou mai puternic. Mai mult, planul de 
învăţământ referitor la Biblie este din ce în ce mai accesibil, și vizează, în forma educaţiei continue, copiii și tinerii, 
laici și cler. * 

Scopul interpretării biblice ar trebui să fie dobândirea cunoașterii lui Dumnezeu. Pentru primii exegeţi ai 
Bisericii, scopul era acela de a-L cunoaște, și a transmite mai departe cuvântul despre viaţa veşnică, astăzi este 
necesară o abordare exegetica în a vestii lumii Cuvântul vieţii şi al nădejdii în veșnicie. 

Originea istorică și sensul teologic al textului poate fi o abordare interesantă din punct de vedere strict istoric, 
însă din experienţa poporului creștin de la început, se dovedește că, după învierea Sa lisus continuă,să vorbească“ 
Bisericii prin vocea Duhului, ce sălășluieşte în comunitatea de credinţă. Astfel Tradiţia devine o realitate vie, căci în 
primele doua secole creștine autorii Evangheliilor canonice s-au inspirat din propria memorie dar și din memoria 
comunității creştine respective. Memoria aceasta a fost păstrată în Biserica de Duhul Sfânt, transmisă prin viu grai 
şi scris, ea cuprinzând învăţăturile și activitatea lui lisus, precum și reflecții asupra lor .% 

Călăuziţi și inspirați de Duhul Sfânt, autorii scrierilor Sfintei Scripturi au scris din ceea cea ce au putut înțelege 
şi cât le-a fost dat să înțeleagă cuvintele rostite în mod concret de lisus pe durata lucrării Sale pământeşti „încă 
multe am a vă spune, dar acum nu puteţi să le purtaţi (spune lisus apostolilor în încăperea de sus), lar când va 
veni Acela, Duhul Adevărului, vă va călăuzi la tot adevărul; căci nu va vorbi de la Sine, ci câte va auzi va vorbi 


43 John Breck, Sfânta Scriptură în Tradiţia Bisericii, Ed. Patmos, Cluj-Napoca, 2003, pag.23 
44 ibidem, pag.24 

45 ibidem, pag.25 

46 John Breck, idem, pag.28-29 

47 ibidem, pag.30-31 

48 Sfânta Scriptură, idem, Psalmi 109, 3. 

49 John Breck, idem, pag.32 

50 ibidem, pag.37. 

[... ] din al Meu va lua și vă va vesti“ *! Autorii biblici au fost călăuziţi în alegerea scrierilor lor, de solicitările 
comunităţilor locale și de memoria vie a Bisericii. Totuşi “citită într-un mod adecvat Biblia poate devenii un 
mediu de cunoaștere și de comuniune cu Dumnezeu ce se dezvăluie pe Sine în ea și prin ea. "*? 

Cum poate fi interpretată biblia din perspectivă ortodoxă? 

În interpretarea Bibliei, textul biblic poate fi preîntâmpinat de unele presupoziţii pentru ajunge la o cunoaştere 
a lui Dumnezeu, acela că: 1) Dumnezeu este stăpân deplin peste întreg cosmosul, creatorul, susținătorul și 
răscumpărătorul lui; 2) Dumnezeu guvernează toate întâmplările din cursul istoriei umane, fie prin „voia sa 
permisivă», ce îngăduie tragedia și distrugerea într-o lume decăzută, fie prin,„voia Sa intenţională», generatoare 
de întâmplări ce duc lumea spre mântuire şi pe credincioşi spre viață veşnică; și 3) Dumnezeu a orânduit, istoria 
mântuirii» în termenii de „făgăduinţă» și „împlinire»: adică și-a revelat voia mântuitoare - iconomia divină - prin 
mijlocirea primului Legământ încheiat cu Israel, și desfășoară această iconomie de-a lungul vieţii Bisericii. 52 

După aceste presupoziţii se ia in considerare că una din metodele exegetice de interpretare dezvoltate de 
Părinţii Bisericii este cea tipologică ce vede în Vechiul Testament prefigurarea sau imaginea perfectă a Noului 
Testament. Relaţia între cele două Testamente este aceea de la făgăduinţă la împlinire. Promisiunile de mântuire 
ale lui Dumnezeu manifestate prin întâmplări din istoria lui Israel și profeţiile proorociilor vor fi desăvârșite în 
persoana lui lisus Hristos și în viaţa Bisericii. Vechiul Testament și Noul Testament vorbesc unul despre celălalt şi 
prin urmare, pot fi interpretate prin reciprocitate, exegetul ortodox folosindu-se de interpretarea tipologică ca 
demers neapărat necesar, se poate folosii şi de alte abordări precum critica narativă și formală.5* 

Metoda de interpretare tipologică marchează legătura între persoane, întâmplări, locuri și realități paralele 
între Noul și Vechiul Testament. Astfel, Moise și Melchisedec sunt tipuri sau imagini profetice ale lui Hristos, 
adevăratul Dătător de lege și Mare Preot. Mana din pustie este interpretată ca imagine tipologică a Cinei 
Domnului sau a Euharistiei. Templul din Vechiul Legământ prefigurează Biserica Noului Legământ ș.a.m.d. 5 

Alegoria este considerată o metodă de interpretare a Bibliei, o căutare a sensului simbolic a naraţiuni din 
Vechiul Testament, cu o semnificație mai înaltă, mai plină semnificaţie spirituală decât sensul lămurit de 
tipologie. Exegeza alegorică focalizează semnificaţia spirituală profundă, ascunsă în cuvintele prin care se 
povestește acea întâmplare. Tipologia predomină în hermeneutica ortodoxă mai mult decât alegoria, faptul 
se datorează tendințelor radicale de dezistoricizare ale metodei alegorice. Este important să înțelegem că 
tipologia presupune o dublă mișcare: din trecut spre viitor, dar de asemenea din viitor spre trecut. Adică 
antitipul şi arhetipul sunt deja, în mod prevestitor, prezente în tip, prezente prin anticipare, precum în formula 
„deja, dar nu încă (în întregime)“ 5* 

Părinţii Bisericii au susţinut că fiecare teofanie, fiecare lucrare dumnezeiască din Vechiul Testament, trebuie 
înţeleasă drept teofanie a lui Dumnezeu-Fiul, mai degrabă decât a lui Dumnezeu-Tatăl. Cel mai concludent 
exemplu din Noul Testament pentru acest mod de a gândi îl oferă Sfântul Apostol Pavel în Corinteni cap. X. 
Vorbind de stânca din care israeliții au băut apă în pustie, Sfântul Pavel mărturiseşte: lar stânca era Hristos ,, 
Fiul lui Dumnezeu, cu alte cuvinte, era prezent și lucrător în stâncă, precum a fost în persoana lui Moise. Stânca 
este un tip al lui Hristos. 

Se poate afirma că Tipul și alegoria ca interpretare biblică, primesc un sens simbolic si revelator, inspirate de 
Duhul Sfânt dincolo de naraţiunea biblică primesc o realitate ultimă. De exemplu în Egipt în timpul Exodului, 
prin intervenţia lui Dumnezeu, poporul ales „din punct de vedere istoric“ a fost eliberat din robie, a peregrinat 
prin pustie și s-a așezat în pământul promis lor de Dumnezeu. "leșirea din Egipt este, un tip, o imagine simbolică, 
înrădăcinată în istorie care transcende dimensiunea timpului şi a spaţiului, devenind o prefigurare tipologică a 
morții și învierii Fiului lui Dumnezeu, ca o prefigurare „învierii tuturor“ prin eliberarea mădularelor Trupului Său 
de robia păcatului și a morții.” 5 

Această interpretare a evenimentelor istorice legate de ieşirea din Egipt, oricât de reale ar fi fost, constituie 
ceea ce primii ucenici ai lui lisus au considerat a fi vestea profetică sau tipul propriei Lui morți și învieri. * 

Dacă afirmaţia Sfântului Pavel „stânca era Hristos“ nu este doar o simplă fantezie, dacă ea corespunde 
unui adevăr esenţial pentru credinţă, în sensul că este fundamental pentru istoria mântuirii, este pentru că 


51 Sfânta Scriptură, idem, loan 16, 12-15. 

Dumnezeu e prezent și activ în toată creaţia. El stabileşte ordinea și sensul lucrurilor. Problema exegetului este, 
să discearnă această ordine și să-i interpreteze sensul, sub călăuzirea inspirată a Duhului Sfânt.5 

Alt element în interpretarea ortodoxă a Bibliei adoptat astăzi de către cei mai mulţi exegeţi se referă la o 
convingere interioară prin care activitatea exegetică se întemeiază în viața comunităţii eclesiale, este Credinţa în 
limbaj ioaneic, pentru a cunoaște adevărul, trebuie să umblăm în adevăr, sau în termenii Apostolului Pavel, pentru 
a avea „mintea lui Hristos“ trebuie să trăim, în Hristos”. 

Scripturile pot fi interpretate și înţelese corect printr-o viaţă de căință personală, strădanie ascetică și rugăciune 
a exegetului. Mântuitorul zice ucenicilor: „Vouă vă este dat să cunoașteţi taina împărăției lui Dumnezeu, dar 
pentru cei din afară, totul se face în pilde“S! Pentru a auzi cu adevărat cuvântul lui Dumnezeu, trebuie să fii într-o 
comunitate vie și dătătoare de viaţă cu EI, care este Cuvântul. Interpretarea autentică a Sfintei Scripturi rezultă din 
interacțiunea între credinţă, dragoste și rugăciune. ? 

In viziunea Bisericii Ortodoxe, Sfânta Scriptură este definită prin adevăr, integritate și unitate.“ 

Referitor la unitatea Scripturii, tradiţia ortodoxă păstrează neschimbată idea că Vechiul Testament și Noul 
Testament sunt, cărţi creștine „.Cele două Testamente alcătuiesc o mărturie unitară a Logosului divin, a Cuvântului 
fără de moarte, ce vine 
în lume să împlinească 
mântuirea „fiilor lui 
Dumnezeu“ 5. 

Definită ca integrală 
în măsura în care orice 
iMgeuri rzp Ei ur fragment din Scriptură 
oglindește același 
adevăr și, prin urmare, 
fragmentele obscure pot 
să fie clarificate prin alt 
fragment, ca de exemplu 
în Epistola către Romani, 
Sfântul Apostol Pavel 
zice : „fiind îndreptaţi 
prin sângele Lui, ne vom 
izbăvi prin El“, acest 
verset se poate lămuri 
prin afirmaţia din Epistola 
întâia a Sfântului loan: 
„sângele lui lisus, Fiul Lui, 
ne curățeştepe noi de 
orice păcat“66. 

Scrierile biblice alcătuiesc „canonul”, norma sau „legea adevărului“. Biblia ca adevăr ce slujește drept 
temelie pentru credinţa şi morala creştină, căci Hristos este însuși Adevărul întrupat după cum Însuşi Isus zice,Eu 
sunt Calea, Adevărul și Viaţa”%. 

"Din perspectiva Evangheliei după loan 14-16 și a Părinților Bisericii, Duhul Sfânt păstrează în Biserică adevărul 
şi puterea Sfintei Tradiţii, ce include şi mărturia Scripturii. Tradiţia trebuie înţeleasă ca „memorie vie a Bisericii”. 
Această memorie - prin Scripturi, Liturghie și Sfintele Taine - este reactualizarea, în mijlocul comunității bisericești, 
a lucrării de mântuire împlinită de lisus Hristos. Pe de o parte, această memorie vie ne poartă, cu ajutorul mărturiei 
scripturale, înapoi la întâmplările vieţii lui lisus, la moartea și la învierea Sa”? 

Principiile de interpretare a Sfintei Scripturi folosite de Părinţii Bisericii se întemeiază pe această ” viziune 


L. 
sese 

contemplativă inspirată, numită theoria ”S, o interpretare bazata pe Sfânta Tradiţie, având ca scop o interpretare 
corectă şi categorică. 

Elementele fundamentale mai de seamă a interpretării biblice, din punctul de vedere a părinţilor bisericești 
pot fi puse în legătură reciprocă a mai multor argumente de interpretare.„Cuvântul lui Dumnezeu”, pentru Părinţii 
Bisericii, se referă în primul rând la Logosul veșnic, Dumnezeu-Omul, lisus din Nazaret, preamărit ca fiind „Unul 
din Sfânta Treime”. Cuvântul lui Dumnezeu este în ultimă instanţă, o persoană, a Doua Persoană a Sfintei Treimi, 
care se dezvăluie lumii în primul rând prin scrierile canonice. Sintagma - Cuvântul lui Dumnezeu - se referă la trei 
aspecte profund corelate, însă distincte: Persoana Logosului dumnezeiesc, mărturia scrisă despre EL în forma 
textelor patristice, vestirea Lui ca o chemare la credinţă și viaţa în E1.70 

Cuvântul lui Dumnezeu poate fi înţeles corect în doar prin lucrarea Sfintei Treimi. Atunci când inspiră alcătuirea 
şi interpretarea scrierilor biblice, Tatăl, Fiul și Sfântul Duh împărtășesc aceeași voinţă și lucrare, precum se manifestă 
în lucrarea creaţiei şi a mântuirii. Sfinţii Apostoli relatează că Duhul Sfânt îl dezvăluie pe Hristos ca izvor al vieții. 
Duhul Sfânt, ne conduce la credinţă în Dumnezeu Fiul, iar Fiul, ne îndrumă la o legătură tainica și neîntreruptă cu 
Dumnezeu Tatăl. Această reciprocitate arată că, ” Fiul Î-L roagă pe Tatăl să trimită Duhul peste credincioşi într-o 
continuă revărsare cincizecimică, pentru ai întări, lumina și sfinţi.”! 

Cuvântul lui Dumnezeu adresat creaţiei umane, este o conlucrare dintre Dumnezeu și om. "Dumnezeu nu a 
dictat textele biblice, El a inspirat făpturile umane, limitate și corupte de păcat, în alcătuirea acestor scrieri. Sub 
călăuzirea Duhului Sfânt, atât autorul apostolic, cât și exegetul ce ia urmat, vorbesc despre contextele istorice, 
culturale și lingvistice ale vremii lor”? 

Cuvântului lui Dumnezeu apare în Scripturi ca o necesitatea interpretării reînnoite a în fiecare generaţie din 
viața Bisericii, învăţătura Scripturii se transformă, "Duhul iluminează fiecare generaţie creștină prin limbajul și 
circumstanţele vremii ei pentru ai călăuzi pe credincioși la „tot adevărul“. Creștinii ortodocși se roagă înainte de 
citirea Evangheliei la Sfânta Liturghie: „Strălucește în inimile noastre, lubitorule de oameni, Stăpâne, lumina cea 
curată a Dumnezeirii Tale și deschide ochii gândului nostru spre înțelegerea evanghelicelor Tale propovăduiri“. 7 
Scrierile biblice sunt de multe ori greu de înțeles, însă lucrarea Duhului Sfânt dezvăluie acest adevăr, iar autorii 
apostolici şi exegeţii î-1 fac accesibil tuturor în orice moment din istorie. 

Locul potrivit pentru interpretarea Cuvântului lui Dumnezeu este Biserica, aici credincioșii participă la slujbele 
liturgice, ascultă cuvântul Evangheliei și interpretarea ei, exegeza primind un rol de preaslăvire și unire acelor 
ce au aceeași credinţă. Exegeţii ortodocși susțin necesitatea absolută interpretării exegetice prin învăţăturile 
de doctrină dezvăluite prin Sfânta Tradiţie. „Acesta însemnând conformarea, asumarea muncii de exegeză ca 
diaconia, adică slujirea Biserici, desăvârşirea acestei munci în interesul Bisericii și a misiunii ei în lume:”* 

„Exegeza ne poate ajuta însă, la o mai bună înţelegere a sensului literal într-un text: modul în care autorul 
înțelege experienţa proprie şi tradiția primită de el, însă exegeza nu poate valida sau nega această mărturie”, 
exegetul ortodox va supune rezultatele „gândirii Bisericii“, adică Sfintei Tradiţii, interpretarea biblică bazându-se 
în mare parte pe credinţă. 

În Ortodoxie, Scriptura este socotită produsul sau rodul Tradiţiei. Această afirmaţie are argument canonic, 
doar în măsura în care mesajul evanghelic este interpretat corect, transmis în așa fel încât cei ce aud să creadă. 
În acest sens Apostolul Pavel în Epistola întâia către Corinteni transmite în predica sa mărturia că „V-am dat, 
întâi de toate ceea ce și eu am primit, că Hristos a murit pentru păcatele noastre, după Scripturi“/sSfântul Pavel 
primește mesajul evanghelic pe care-l crede pentru propria sa mântuire, după care, îl interpretează și îl transmite 
transformându-l, după nevoile și puterea de înţelegere a auditoriului său, astfel corintenii au ajuns să creadă în 
Evanghelia lui Hristos. 

„Relaţia dintre Vechiul Testament și Noul Testament este aceea de la făgăduinţă la împlinire, între ele există o 
unitate interioară, organică, astfel încât evenimentele și persoanele cheie din Noul Testament sunt prefigurate 
de acelea din Vechiul Testament, iar cele din Vechiul Testament îşi găsesc semnificația ultimă în acelea din Noul 
Testament. Relaţia între promisiune și împlinire se exprimă concret în relaţia tip-antitip sau tip-arhetip. Exegetul 
ortodox, precum Părinţii Bisericii, apelează la tipologie pentru a interpreta VechiulTestament în lumina lui Hristos: 

„Un alt principiu promovat de Sfinţii Părinţi a fost preluat direct de la rabinii evrei, lisus a cunoscut și utilizat 
acest principiu ca instrument de bază pentru interpretarea Scripturilor ce se referă la EI și la lucrarea Sa. Principiul 
se numește astăzi reciprocitate exegetică şi presupune că întreaga Scriptură este inspirată integral și în mod 
egal. Astfel, lisus folosește reoferindu-se la El însuși, anumite titluri mesianice din Vechiul Testament și distruge 
raționamentul fariseilor, prin deducţia pe baza Psalmului109 - că adevăratul Mesia este, mai mult decât fiul 
lui David, Domnul și Fiul lui Dumnezeu (Matei XXII, 41-46). Alt exemplu ar fi Apocalipsa12, ce descrie o femeie 
îmbrăcată în soare, purtând un fiu a cărui existenţă este ameninţată de dragonul cu șapte capete și zece coarne. 
Critica modernă tinde să vadă în femeie o imagine a Bisericii și în dragon o figură a Romei (cele șapte coline) care 
persecută Biserica. Pe de altă parte, referindu-se la fragmente precum așa-numita „Protoevanghelie“” din Cartea 
Facerii III, 15, autorii patristici au văzut mai degrabă o imagine a Fecioarei care-L naște pe Mesia, în vreme ce 
dragonul corespunde lui Satan şi persecuțiilor lui asupra Bisericii şi a lui Hristos: 

Scriptura este inspirată în mod unic și este îndreptată spre imaginea lui Hristos, prin urmare orice fragment 
poate fi interpretat astfel încât să transmită mesajul Lui mesianic. 

În lucrarea Părinților Bisericii, Dumnezeu Se revelează în mod plenar, nu prin analiza raţională a textelor 
scripturale, ci prin rugăciunea din adâncul inimii lor. Rugăciunea este rodul duhului care sălășluieşte în templul 
inimii. 

Despre lucrarea de interpretare este necesară o sinergie sau cooperare între noi cu Dumnezeul descoperit în 
Treime, și în ultimă instanţă, exegeza este rodul Duhului ce sălășluieşte în noi. Pentru noi, astăzi, interpretarea 
Cuvântul lui Dumnezeu este înfăptuită de însuși Dumnezeu în persoana Duhului Sfânt, Dumnezeu sălășluieşte în 
gândul şi inima omenească, precum sălășluiește și în comunitatea universală a Bisericii. El vorbește urechilor ce 
vor să-L audă precum au vorbit proorocii de altă dată.” 

La fel ca proorocii, noi „auzim“ acest cuvânt, îl interiorizăm, medităm asupra lui pentru a înţelege și pune 
în valoare semnificaţia lui particulară pentru noi, în timpul și împrejurările actuale. Atunci rostim acel cuvânt, 
împreună cu altele, sub forma predicilor, a meditaţiilor și poate a comentariilor biblice. 

Sfântul loan Gură de Aur și alți Sfinţi Părinţi au susținut că nimeni nu poate interpreta Scriptura corect, dacă 
nu se supune ei de bunăvoie, nu putem cunoaște Adevărul dacă nu ne smerim și nu ne îndreptăm spre puterea, 
frumuseţea și mărirea Lui. Singurul mod de a „cunoaște adevărul“ este să-1 căutăm, să-1 iubim, să trăim în 
conformitate cu el. 8 

Un ultim principiu sau presupoziție hermeneutică îmbrăţișată de Sfinţii Părinţi este necesitatea efortului 
ascetic, o luptă interioară pentru a dobândi o stare de pocăință și umila supunere înaintea lui Dumnezeu. Aceasta 
este necesară pentru a putea auzi Cuvântul lui Dumnezeu și a dobândi puterea de a-1 interpreta corect și în 
întregime. Pentru aceia care de bună voie se angajează într-o luptă spirituală, problema dificilă a interpretării și 
vestirii Cuvântului lui Dumnezeu poate deveni un alt act de iubire și slujbă de laudă.*! 

Pentru a propovădui Cuvântul viu și dătător de viață pentru Biserică, exegeza trebuie să treacă dincolo de 
îndatoririle critice de stabilire a textului originar și de descifrare a mesajului pe care autorul biblic a dorit să-l 
transmită. Pentru a recupera adevăratele dimensiuni doctrinare și doxologice ale Scripturii, exegetul trebuie 
să participe el însuși la procesul revelaţiei divine. El trebuie să se supună pe sine și aptitudinile sale influenţei 
călăuzitoare a Duhului Sfânt dacă vrea ca eforturile sale să aducă roade credinţei și mântuirii, deoarece exegeza, 
ca parte integrantă a activităţi teologice a Bisericii, este un proces teandric, o lucrare divino-umană bazată pe 
sinergia sau cooperarea dintre Duhul Sfânt și interpretul omenesc. 

Aceste principii sau perspective hermeneutice îmbrăţișate de autorii patristici prefigurează o concluzie 
fundamentală - interpretarea biblică. Pentru a redobândi bogăția și puterea primită de la Sfinţii Părinţi, trebuie să-și 
preia locul ei propriu, de slujire în viaţa liturgică a Bisericii. & 

Ca ortodocși, însă, responsabilitatea noastră rezidă în a insista asupra faptului că adevăratul loc al Cuvântului - 
al exegezei, ca și al propovăduirii lui - se află în comunitatea liturgică și sacramentală a Bisericii. Această problemă 
are o importanţă deosebită, care a fost însă neglijată sau negată de multe dintre principalele curente ale teologiei 
şi exegezei protestante. 

CĂSĂTORIA ÎN VECHIUL TESTAMENT: 
ÎNAINTE ŞI DUPĂ CĂDEREA ÎN PĂCAT 


Preot RĂZVAN MATEŞ 
Parohia Blajova 


Sfânta Scriptură ne spunecă Dumnezeu l-a creat pe om în urma sfatului dumnezeiesc, după chipul Său, cu scopul 
de a deveni asemenea Lui: „Să facem om după chipul și după asemănarea Noastră, ca să stăpânească peștii mării, 
păsările cerului, animalele domestice, toate vietăţile ce se târăsc pe pământ și tot pământul!"!. Dumnezeu îl creează 
întâi pe Adam și apoi pe Eva, ca o împlinire a vocației iubirii și unirii lor, cu şi în Dumnezeu. Astfel se săvârşeşte prima 
căsătorie între oameni. Din căsătorie 
rezultă familia, aceasta existând încă 
din starea paradisiacă, stând până 
astăzi la baza oricărei societăţi politico — 
sociale și religioase. Este un aşezământ 
întemeiat de Dumnezeu care datează 
de la facerea primilor oameni, aceștia 
fiind binecuvântaţi pentru a fi rodnici, 
pentru a se înmulţi, să umple pământul 
şi să îl stăpânească?. 

Căsătoria este o legătură fizică și 
spirituală, o comuniune între bărbat 
şi femeie, prin care se desăvârșește 
înmulţirea și perpetuarea neamului 
omenesc. Familia bazată pe căsătorie 
a fost cea mai veche instituţie socială, 
fiind întemeiată pentru a corespunde 
pe deplin naturii sociale a omului. 

În starea paradisiacă, această legătură dintre bărbat şi femeie părea ca fiind indisolubilă:, dar care va fi 
totuşi zdruncinată din cauza păcatului. Apariția păcatului în legătura dintre bărbat și femeie, a dus la starea de 
monogomaie în care se aflau cei doi, la o stare de poligamie, exemplu în acest sens fiind Lameh, urmaș al lui Cain, 
cel ce şi-a luat două femei, pe Ada și Sela“. 

Starea de monogamie era prezentă la oamenii cu o stare materială modestă, iar starea de poligamie era admisă 
doar acelora care aveau o soţie dar nu puteau să aibă copii, în acest fel fiind admis concubinajul. 

Starea de poligamie era acceptată de Dumnezeu în vederea înmulţirii și răspândirii neamului omenesc. 
Patriarhul Avraam a cunoscut o formă de poligamie trecătoare, pentru că soţia sa Sara era stearpă și într-o vârstă 
înaintată, fapt ce nu îi permitea să aibă urmași. 

În vremea lui Moise, poligamia a ajuns într-un stadiu în care nu mai putea fi îndepărtată, iar Legea divină luptă 
împotriva ei prin poruncile sale care opresc căsătoria unui bărbat cu două surori” și regele să aibă mai multe soții“, 
iar cele mai importante porunci din Vechiul Testament cu privire la poligamie se găsesc în capitolul 18 al cărţii 
Leviticului. 

Poporul evreu, în general, s-a străduit să păstreze monogamia, cu excepţia cazurilor în care, într-o familie 
nu existau urmași, iar regii şi oamenii bogaţi urmau poligamia. Monogamia a rămas instituţia ideală, creată de 
Dumnezeu, de aceea celui mai mare între preoţi, arhiereului, fiind cel mai apropiat de divinitate, i se admitea să se 
căsătorească numai cu o singură fecioară”. 

În Vechiul Testament, ideea de creaţie este elementul principal al căsătoriei, însă cu trecerea timpului şi apelând 
la Revelația Dumnezeiască și promisiunea divină de a mântui neamul omenesc prin poporul ales, Israel, căsătoria 
redobândește un nou statut. 

Promisiunile făcute de Dumnezeu lui Avraam explică de ce o familie care nu avea copii era considerată o familie 
uitată de Dumnezeu. În istoria poporului evreu, căsătoria este considerată o realitate și este trăită în comuniunea 
de har cu Dumnezeu, iar revelația Cuvântului aduce o lumină în viaţa conjugală a poporului ales. 

Din pricina popoarelor cu care a intrat în contact, poporul Israel a avut de suferit atât din punct de vedere 
religios, moral, cât şi social. Una din consecinţele pierderii calității morale, sociale a relației cu Dumneeu, a dus și 
la desacralizarea căsătoriei, într-un stadiu în care a devenit o realitate strict omenească, nemafiind văzută ca o cale 
de perpetuare a neamului omenesc și o promisiune a lu Dumnezeu. 

Astfel a apărul cultul fecundității, desfrânarea și celelalte ramuri ale acestui păcat. Cartea lui Tobie descrie 
piscul vieții conjugale și familiale al Vechiului Testament. Căsătoria este pusă sub protecţia lui Dumnezeu și a 
voinţei Lui Mântuitoare. În această carte este mărturia unei căsătorii împlinite din toate punctele de vedere, dar 
mai ales unirea spirituală a lui Dumnezeu cu poporul ales. 

În Israel, căsătoria este întâi de toate o tranzacţie, o convenţie între două familii. În comparaţie cu lumea greco- 
romană, în care acordul tinerilor ce urmau să se căsătorească era foarte important, în lumea iudaică, acest acord 
era necesar doar din partea părinţilor, iar simţămintele și acceptul tinerilor era mult redus, aproape că nu conta. 

Din punct de vedere al ceremonialului, căsătoria nu are un caracter religios, fiind compusă din două părți: 
logodna (eres) şi cununia (chatuna). Logodna consta într-un contract încheiat între părinţii celor ce se logodesc în 
prezenţa unor martori, astfel numindu-se,Legământul lui Dumnezeu's, pentru că se invoca numele lui Dumnezeu. 
După acest act al logodnei, viitorii soți purtau numele de mire și mireasă. 

După un timp de la logodnă, urma căsătoria, mireasa fiind împodobită cu vălul de nuntă, așteptând sosirea 
mirelui însoţit de prietenii săi. La despărţire, părinţii miresei o binecuvântau și aceasta era condusă la casa mirelui. 

Această perioadă de timp dintre actul ceremonial al logodnei și cununia propriu-zisă are și un alt aspect, diferit 
de cel al,„legimântului lui Dumnezeu”, acesta fiind unul mult mai firesc, în concordanţă cu raţiunea umană, care 
este predispusă păcatului. 

Tocmai de aceea, sinodul Trullan aduce ca argument în favoarea acestei perioade de timp dintre logodnă și 
cununie, spunând că răul este în gândurile impure, carnale, iar imaginaţia care face spiritul„conştient și consecvent 
în mod voit”, de unde principiul ascetic al,„postirii ochilor” și „curățirea duhului”?. 

De asemenea, Sfinţii Iconiu (t 134) și Amfilohie au o concepţie ortodoxă despre această perioadă în care 
viitoarea mireasă trebuie să stea încă un an în casa părinţilor: „căsătoria și fecioria sunt amândouă foarte onorabile, 
căci sunt în mod egal instituite de Dumnezeu”. 

Elementul principal în toată această perioadă de timp este „castitatea”, care desemnează înainte de orice o 
calitate spirituală, „înțelepciune” deplină. Sfântul Apostol Pavel vorbește de castitate ca fiind o cale de mântuire, 
iar singurele arme în favoarea castităţii sunt veghea duhului, rugăciunea și harul. 

lată că această formă de manifestare a curăţiei duhului și impicit a trupului, rămâne statornică până în perioada 
Sfinţilor Apostoli, a Părinților şi Scriitorilor Bisericeşti care consideră această curăţie o virtute nealterabilă, care nu 
se va distruge niciodată. Ba mai mult, Sfinţii Părinţi o consideră o cale de mântuire. 

Participarea Mântuitorului la nunta din Cana Galileii a adus și prima minune săvârșită în activitatea Sa 
mântuitoare. Mântuitorul a arătat că acordă o cinste și o preţuire deosebită căsătoriei, pe care ulterior avea să o 
ridice la rangul de Taină. 

În acest sens, Fericitul Augustin spune că „Hristos a întărit la Cana ceea ce Dumnezeu a instituit în rai”!. Căsătoria 
are multe motive de a fi o Taină. Când familia nu va mai fi întemeiată pe Taină, oamenii vor fi o turmă de fiare 
destrăbălate??. 

Harul ce se împărtășește prin această Taină este necesar pentru transformarea dragostei firești dintre cei doi 
soţi într-o dragoste spirituală desăvârșită, pentru menținerea bunei înțelegeri dintre ei, pentru îngăduinţă și 
ajutorare reciprocă, spre a putea suporta împreună cu curaj și răbdare și a birui toate greutăţile inerente ale vieţii 
de familie, dar și pentru a se împărtăși împreună de toate bucuriile acesteia. 


8 lezechiel 16,8 

9 Paul Evdokimov, Taina iubirii, Ed. Christiana, București, 2004, p. 211 

10 Ibidem 

11 loan Zăgrean, Dogmatica Ortodoxă, Ed. Renașterea, Cluj, 2000, p. 323 

12 Arsenie Boca, Ridicarea căsătoriei la înălțimea de Taină, Ed. Agaton, Făgăraș, 2009, p. 7 

FAPTELE IUBIRII MILOSTIVE- 
PREGĂTIRE PENTRU ÎNVIEREA DE OBŞTE 


-CUVÂNT CATEHETIC - 


Preot AURELIAN PETRU JUCU 
Parohia Zăgujeni 


|. Pregătirea aperceptivă 

Articolul VII din Simbolul de credinţă ne spune că Fiul lui Dumnezeu după ce s-a înălţat în slava Sfintei Treimi, 
„iarăşi va să vină cu mărire să judece vii şi morţii, a cărui împărăție nu va avea sfârșit” 

Știm din Sfânta Scriptură că judecata universală la care se referă Simbolul de credință va avea ca obiect faptele 
oamenilor; acestea fiind bune sau rele. Știm, apoi, că faptele bune se concentrează și se sintetizează în iubirea faţă 
de Dumnezeu și faţă de semeni. Mai precis, noi ne arătăm iubirea faţă de Dumnezeu, prin iubirea arătată semenilor 
noștri, fiindcă: „dacă zice cineva: iubesc pe Dumnezeu, dar pe fratele său îl urăște, este mincinos, pentru că cel 
ce nu iubește pe fratele său pe care îl vede, nu poate să-l iubească pe Dumnezeu pe care nu-l vede. Și această 
poruncă avem de la El: cine iubeşte pe Dumnezeu, iubește și pe fratele său” (| loan, 4, 21-20). 


II. Anunţarea temei 
În cele ce urmează, ne vom referi la faptele iubirii milostive ca și pregătire pentru învierea de obște. 


III. Tratarea 

Faptele iubirii milostive ca pregătire pentru învierea de obște le cunoaștem din cuprinsul pericopei evanghelice 
referitoare la judecata universală, pe care o va face Fiul Omului, întru slava Sa... Atunci va şedea pe tronul slavei 
Sale, și se vor aduna înaintea Lui toate neamurile și-i va despărți pe unii de alții, precum desparte păstorul oile de 
capre. Şi va pune oile de-a dreapta Sa, iar caprele de-a stânga. Atunci va zice Împăratul celor de-a dreapta Lui: veniţi, 
binecuvântaţii Tatălui Meu, moşteniţi împărăţia cea pregătită vouă de la întemeierea lumii, căci flămând am fost şi 
Mi-aţi dat să mănânc; însetat am fost şi Mi-aţi dat să beau; străin am fost şi M-aţi primit; gol am fost şi M-aţi îmbrăcat; 

bolnav am fost şi M-aţi cercetat; în temniţă am fost şi aţi venit la Mine. Atunci drepții Îi vor răspunde, zicând: Doamne, 
când Te-am văzut flămând şi Te-am hrănit? Sau însetat şi Ţi-am dat să bei? Sau când Te-am văzut străin şi Te-am primit, 
sau gol şi Te-am îmbrăcat? Sau când Te-am văzut bolnav sau în temniţă şi am venit la Tine? lar Împăratul, răspunzând, 
va zice către ei: Adevărat zic vouă, întrucât aţi făcut unuia dintr-aceşti fraţi ai Mei, prea mici, Mie Mi-aţi făcut. Atunci 
va zice şi celor de-a stânga: duceţi-vă de la Mine, blestemaţilor, în focul cel veşnic, care este gătit diavolului şi îngerilor 
lui. Căci flămând am fost şi nu Mi-aţi dat să mănânc; însetat am fost şi nu Mi-aţi dat să beau; străin am fost şi nu M-aţi 
primit; gol, şi nu M-aţi îmbrăcat; bolnav şi în temniţă, şi nu M-aţi cercetat. Atunci vor răspunde şi ei, zicând: Doamne, 
când Te-am văzut flămând, sau însetat, sau străin, sau gol, sau bolnav, sau în temniţă şi nu Ţi-am slujit? EI însă le va 
răspunde, zicând: Adevărat zic vouă: Întrucât nu aţi făcut unuia dintre aceşti prea mici, nici Mie nu Mi-aţi făcut. Şi vor 
merge aceştia la osândă veşnică, iar drepţii la viaţă veşnică.” (Matei 25, 31-46). 

Din acest magnific tablou al judecății de pe urmă vedem că Dreptul Judecător raportează faptele noastre 
bune sau rele la Sine însuși, spunând : „Mie mi-aţi făcut”, înțelegând că EI se identifică și se face una cu cei aflaţi în 
dificultate, în tot felul de suferințe, de neputinţe sau în nevoi...Reflectând asupra tainei Fiului Omului în legătură 
cu judecata universală, un teolog arată că : „în așteptarea arătării sale în slavă, Fiul Omului cunoaște un mod de 
existenţă şi de prezenţă, de un fel foarte particular, secret și misterios. El va fi fost în mod tainic prezent în cei aflaţi 
în suferinţă, în fraţii înfometați, goi, bolnavi, izolaţi. La a doua venire, Judecătorul transcendent, Fiul Omului din 
cartea lui Daniil şi din cartea lui Enoh va descoperi tuturor neamurilor, adunate și strânse de-a dreapta și de-a 
stânga Sa, o taină de dimensiuni cosmice. Ei vor constata că acest judecător, pe care au crezut că îl vor vedea 
pentru prima oară, L-au întâlnit de mult și mereu, de-a lungul vieţii lor pământești. Dar această taină ei nu o vor 
cunoaște decât atunci când va fi prea târziu, când ei vor fi deja judecați şi repartizați la dreapta sau la stânga. (Th. 
Preiss, Le Mystere du Fils de Lhomme, în rev. Dieu Vivant, 8,p.26). 

După cum vedem, judecata din urmă nu se referă la răutăţile săvârşite de-a lungul vremii, ci scoate în evidenţă 
doar ceea ce am omis să săvârșim; iar acestea sunt faptele iubirii milostive, după cum ne asigură și Sfântul lacob, 
când spune:,dacă știe cineva să facă bine și nu face, păcat are” (lacob 4,17). Astfel, faptele iubirii milostive rămân 
nemuritoare şi se constituie ca singurii martori și singurul criteriu de rostire a sentinţei finale drepte și definitive, 
pe măsură să decidă bucuria vieţii veşnice pentru cei ce le-au săvârșit. 

Faptul că Dreptul Judecător raportează la Sine faptele bune săvârșite, înseamnă că le recunoaște ca ale Sale, 
iar pe cei ce le săvârșesc în numele Lui îi recunoaște ca fii ai Săi, ca pe unii care continuă opera Sa mântuitoare 
în lume. De aici rezultă că prin faptele iubirii milostive, cei ce le săvârșesc în numele lui Hristos devin hristofori ( 
purtători de Hristos), făcându-L mereu activ în lume. lar faptele iubirii lor milostive primesc o valoare veșnică ce 
nu va rămâne uitată sau pierdută printre celelalte fapte omeneşti. Ne asigură Mântuitorul însuși acest lucru atunci 
când, alegându-i pe cei 12 Apostoli, îi trimite în misiune, spunându-le printre altele că „cel ce va adăpa pe unul 
din acești mici numai cu un pahar de apă rece în numele de ucenic, amin grăiesc vouă: nu își va pierde plata sa” ( 
Matei10, 42). 

După cum putem remarca din tabloul judecății de pe urmă, faptele iubirii milostive identificate până acum 
se referă cu prioritate la viaţa trupească, motiv pentru care sunt cunoscute cu numele de fapte ale milei trupești. 
Dat fiind însă faptul că omul nu este numai trup, ci și suflet, faptele iubirii milostive au o dimensiune sufletească 
și duhovnicească tot atât de importantă ca și cea trupească. Bunăoară, o povaţă, spune Sfânta Scriptură, este, un 
sfetnic bun, iar îndemnurile care dau învățătura sunt calea vieţii” ( Pilde 6, 23); „Inel de aur și podoabe de mare 
preţ este povăţuitorul înţelept la urechea ascultătoare” (Pilde 25,12). În acest cadru al bunelor poveţe se include 
şi cuvântul de mângâiere adresat celor neputincioşi aflaţi în necaz (1 Tesaloniceni, 5, 14), precum și a-l abate pe 
păcătos de la păcatul său ( lacob5, 20-19); a dovedi răbdare și îngăduinţă în relaţiile cu semenii, nelăsându-ne 
niciodată biruiţi de rău, ci totdeauna biruind răul cu binele ( Romani12, 21-19); a ierta greșelile pe care ni le-a 
făcut semenul nostru, spre a realiza pacea lui Dumnezeu în lume ( Matei18,22), urmând îndemnul apostolic: „Fiţi 
binevoitori între voi și milostivi, iertând unul altuia, precum și Dumnezeu v-a iertat vouă” (Efeseni 4, 32). 

De aici vedem că prin faptele iubirii noastre milostive adresate deopotrivă vieții trupeşti și sufleteşti ale vieţii 
semenului, participăm totdeauna pozitiv la viaţa lui, sub toate formele și în toate împrejurările vieţii, adică „ne 
bucurăm cu cei ce se bucură și plângem cu cei ce plâng” (Romani12, 15). 

În același timp, raportate la lucrarea lui Dumnezeu în lume, faptele iubirii milostive îl reprezintă pe El, deoarece El 
însuși îşi arată iubirea Sa sub forma milostivirii față de cei sărmani, neputincioşi, slabi, marginalizaţi sau dispreţuiţi, 
încât,, cel ce are milă de sărmani împrumută pe Dumnezeu și El va răsplăti fapta lui cea bună” (Pilde 19,17); pe 
când,, cel ce apasă pe cel sărman defaimă pe ziditorul lui, iar cel ce are milă de cel sărman Îl cinsteşte pe ziditorul 
lui” (Pilde 14,31; 17,5). De aceea, când Mântuitorul ne cere să fim milostivi fiindcă și Tatăl nostru cel din ceruri este 
milostiv (Luca 6, 36), scoate în evidenţă faptul că prin nimic nu ne putem asemăna mai mult cu Părintele nostru, și 

prin nimic altceva nu ne putem dovedi calitatea de fii ai Lui, decât prin faptele iubirii milostive. Prin acestea facem 
vie iubirea milostivă a lui Dumnezeu, înfrățindu-ne între noi ca egali în faţa Lui, fără nici o deosebire. 

Cei care fiind luminaţi de harul credinţei lucrătoare prin dragoste (Galateni 5,6) au reușit să înțeleagă sensul 
mântuitor al faptelor iubirii milostive, lepădându-se de egoismul zgârceniei și avariţiei, și, lăsându-se pătrunşi 
de cuvintele Domnului lisus că „, mai fericit este a da decât a lua” (Fapte 20,35), au continuat și desăvârșit opera 
Sa samarineană în lume, încât cei înavuţiți și-au pus proprietatea la dispoziția celor nevoiași, creând instituţii de 
binefacere menite să-i salveze pe cei aflaţi în multiple dificultăţi ale vieții pământene, iar Biserica a considerat 
totdeauna că averea ei este averea săracilor. Cei darnici au înţeles și experimentat că prin bunurile materiale putem 
câştiga bunurile spirituale nemuritoare și veşnice. Astfel, ei au dobândit prin dărnicia lor bucuria comuniunii 
frățeşti aducătoare de bucurie și pace, totdeauna mai de preţ și mai de dorit zbuciumatelor îngrijorări pe care le 
aduce egoismul lăcomiei insaţiabile de a aduna bunuri prisositoare, în fond, nesigure și relative ca viața de aici și 
de acum... 

Ne întrebăm acum: cine este aproapele nostru spre care se cuvine să îndreptăm faptele iubirii noastre milostive? 
Această întrebare i-a fost pusă şi Mântuitorului de către un învăţător de lege, care știa prea bine că cea mai mare 
poruncă din lege rezidă în iubirea faţă de Dumnezeu; iar a doua poruncă, tot atât de importantă, este porunca de 
a iubi pe aproapele ca pe sine însuși. Dorea însă să afle de la Mântuitorul cine este aproapele nostru. Răspunsul 
Mântuitorului este ilustrat prin nemuritoarea pildă a samarineanului milostiv... Asemeni învățătorului de lege 
cunoaștem și noi din această pildă că aproapele nostru este orice om aflat în dificultate, în suferinţă, în nenorocire, 
încât salvarea lui trebuie să aibă prioritate în activitatea noastră. Samarineanul milostiv nu a cruțat nimic când 
s-a pus problema salvării vieţii celui căzut între tâlhari și aruncat la periferia vieţii: nici efort, nici timp, nici bani... 
Dezinteresat și jertfelnic, s-a pus la dispoziţia salvării lui... 

Dar când ne referim la faptele iubirii milostive, se cuvine să-i extindem sfera de aplicare, în sensul că acestea se 
referă la întreaga creaţie, fiindcă şi acestea, odată cu păcatul omului a cunoscut stricăciunea și moartea, așteptând 
-așa cum spune Sfântul Apostol Pavel -,„libertatea măririi fiilor lui Dumnezeu” ( Romani 8,21), odată cu învierea 
cea de obşte. Un om înduhovnicit dă mărturie inimii sale ca o „ardere pentru toată zidirea, pentru oameni, pentru 
păsări, pentru dobitoace şi pentru toată făptura. În acest caz, gândul la acestea și vederea lor fac să curgă din ochi 
şiroaie de lacrimi. Din mila multă și apăsătoare ce stăpânește inima și din stăruinţă, inima se micşorează și nu mai 
poate răbda și auzi, sau vedea vreo vătămare, sau o întristare cât de mică, ivită în vreo făptură. Şi pentru aceasta 
aduce rugăciune cu lacrimi în tot ceasul și pentru cele necuvântătoare și pentru dușmanii adevărului și pentru 
cei ce-l vatămă pe el, ca să fie păziţi și iertaţi; la fel și pentru firea celor ce se târăsc pe pământ. O face aceasta 
din multa milostivire ce se mișcă în inima lui fără măsură, după asemănarea lui Dumnezeu” (Sfântul Isac Sirul, 
Cuvântul XXXI, Filocalia, vol.X, p.393-394). 

Vrednic de reținut în acest sens este și sfatul stareţului Zosima din romanul „Fraţii Karamazov” de F.M. 
Dostoievski, prin care ni se arată că iubirea milostivă a lui Dumnezeu trece prin sufletul nostru și se revarsă asupra 
întregii creaţii: „Taina lui Dumnezeu este întreg universul...Toate mărturisesc despre taina lui Dumnezeu... 
lubește creatura lui Dumnezeu, iubeşte întreg universul, ca şi fiecare firicel de nisip. lubeşte orice frunză, orice 
rază a lui Dumnezeu. lubește animalele, iubeşte plantele, iubeşte orice lucru...dacă vei iubi orice lucru, ţi se va 
descoperi în fiecare taina lui Dumnezeu. Cerul e limpede, aerul curat. Ce gingașă este iarba! Ce frumoasă și curată 
este natura! Numai noi nu înţelegem că viața este un paradis. Dacă am dori să înțelegem acest lucru, pământul în 
toată frumuseţea lui s-ar dovedi un paradis și ne-am îmbrăţişa unul pe altul şi-am plânge de bucurie...” 

În felul acesta, dând prin faptele iubirii milostive un caracter universal iubirii lui Dumnezeu în lume, însăşi 
judecata universală a lumii se transformă pentru cei ce le-au săvârșit, în învierea de obşte, după cum ne asigură 
Mântuitorul, când spune: „Amin, amin grăiesc vouă: cel ce ascultă cuvintele Mele și crede în cel ce m-a trimis pe 
Mine, are viaţă veșnică și la judecată nu va veni, ci s-a mutat din moarte în viaţă” (loan5,24). 

Intuiţia se va face arătând tabloul judecății de apoi şi cel ce redă pilda samarineanului milostiv. 


IV. Recapitularea-Aprecierea 

Care sunt faptele iubirii milostive? (După cum am văzut din magnificul tablou al judecății de apoi, acestea 
sunt șapte: a da celui flămând hrană, a adăpa pe cel însetat, a îmbrăca pe cel gol, a cerceta pe cei bolnavi, a 
cerceta pe cei din închisoare, a primi pe cei străini în casă, a îngropa pe cei morţi). Care sunt faptele milostivirii 
sufletești sau duhovnicești? (După cum am văzut, acestea se referă la povățuirea sau înţelepţirea celui nepriceput; 
la îndreptarea celui ce păcătuiește; la mângâierea celui aflat în dificultate, în necaz sau în suferință; la iertarea celui 
ce ne-a greșit; și altele asemenea acestora, prin care „purtăm sarcinile unii altora” (Galateni6, 2), spre a împlini ,, 
legea duhului vieţii în Hristos” (Romani8, 2). 

Care este sensul faptelor iubirii milostive? Prin săvârşirea lor noi devenim mărturisitori ai iubirii lui Dumnezeu 
în lume, săvârșind misiunea apostolatului laic, și anume cea de samarineni milostivi. 

Având caracter misionar, ce funcţie îndeplinesc faptele iubirii milostive? ( Fiind adresate oricărui om, fără nici 
o deosebire, faptele iubirii milostive îndeplinesc o funcţie mântuitoare, în sensul că prin ele se continuă până la 
sfârşitul veacurilor opera de mântuire a lumii realizată de Fiul lui Dumnezeu, ca o împlinire a iubirii Tatălui, care ,, 
vrea ca toți oamenii să se mântuiască și la cunoştinţa adevărului să ajungă” (| Timotei2, 4). 

Care este importanța și finalitatea faptelor iubirii milostive? (Faptele iubirii milostive sunt pe de o parte martori 
şi criteriu al judecății de obşte, iar pe de altă parte, ele se constituie, pentru cei care le-au săvârșit, prilej al învierii 
de obște). 


V. Asocierea 

Este cunoscut faptul că noi putem ajunge la mântuirea sufletului prin harul divin pe care îl primim în urma 
jertfei și învierii Mântuitorului. Lucrarea harului o primim prin credinţa în Hristos, pe care trebuie să o împletim cu 
faptele bune, după cum ne îndrumă Sfântul lacob: „Ce folos este, fraţii mei, dacă ar zice cineva că are credinţă, iar 
fapte nu are? Poate credinţa să-l mântuiască? Căci dacă vor fi fratele sau sora goi și lipsiţi de hrana de toate zilele, 
şi le va zice cineva dintre voi: mergeţi în pace, încălziţi-vă și vă săturaţi, și nu le-ar da cele de trebuinţă trupului, 
ce folos ar fi? Așa și credința, dacă nu are fapte, este moartă în ea însăși” (lacob 2, 14-17). Astfel, faptele iubirii 
milostive verifică totdeauna credinţa noastră, în sensul că prin ele dovedim lumii că într-adevăr ,, Hristos trăiește 
în noi” ( Galateni2,20), iar noi, ca fii ai lui Dumnezeu, facem vie și activă iubirea Sa în lume. 


VI. Generalizarea 

Din cele până aici 
tratate vedem că faptele 
iubirii milostive care ne 
pregătesc pentru învierea 
cea de obşte reprezintă 
„ legea duhului vieţii lui 
Hristos” ( Romani 8,2) în 
lume, și se realizează ,, 
purtând sarcinile unul 
altuia” ( Galateni 6,2). 


VII. Aplicarea 

Faptele iubirii 
milostive au intrat în 
misiunea Bisericii încă 
de la întemeierea 
ei, ca o  perpetuare 
până la învierea cea 
de obște a vieţii și 
activității samarinene 
a Mântuitorului. Ele au 
fost cultivate ca lucrare a 
Duhului Sfânt ce animă 
mărturisirea credinţei 
roditoare, atât pe 
plan personal de către fiecare credincios, dar mai ales au intrat în misiunea filantropică a Bisericii desfășurată 
instituționalizat de-a lungul veacurilor prin operele caritative. 

În același timp, faptele iubirii milostive se constituie în activitatea Bisericii ca „Liturghie după Liturghie", 
înțelegând că lucrarea de sfințire a credincioșilor săvârşită prin harul Sfintelor Taine, în special a Sfintei Euharistii, 
se continuă cu liturghia ce aplică comuniunea euharistică a iubirii lui Dumnezeu, în viața și acțiunea caritativă a 
Bisericii în lume. 

IISUS, PRONIATORUL SUFERINZILOR 


Preot AUREL FEDIUC 
Parohia Crai Nou 


„Dumnezeu este scăparea și puterea noastră, ajutor întru necazurile ce ne împresoară” (Psalmi 45, 1) 

Mântuitorul lisus Hristos, care este nemărginit în bunătate și iubire poartă de grijă fiecăruia dintre noi. El 
cunoaște inimile tuturor oamenilor (| Regi 2, 3) și ca un părinte iubitor întotdeauna se coboară cu mila Sa și 
vine în ajutorul nostru ,chiar înainte de a-i cere noi. Trebuie să ne amintim că (poate) atunci când orice speranță 
omenească părea pierdută, cineva ne-a întins mâna și a preschimbat suferinţa şi dorința noastră în bucurie și 
împlinire. Oare cine ne-a venit în ajutor? Desigur, Bunul Dumnezeu. El a îngăduit necazul spre îndreptare, dar nu 
ne părăsește. 

lubiţi credincioși, pericopa evanghelică care s-a citit astăzi la Sf. Liturghie ne prezintă minunea înmulţirii celor 
cinci pâini și doi pești săvârșită de Domnul lisus fără participarea omului, dar în folosul oamenilor. Este o minune 
săvârșită asupra naturii, și se găseşte relatată la toţi evangheliștii. Noi, astăzi vom încerca să medităm asupra temei 
lisus-Proniatorul suferinzilor. Suferințele sunt de natură sufletească și trupească și chinuie fiinţa omului aducând 
adesea lacrimi. Parcă, trăiesc acum cu toată ființa mea întristarea pe care am văzut-o în lacrimile unor oameni 
umiliți, singuri, flămânzi,bolnavi şi neajutoraţi- mi-am însușit-o (durerea) psihologic și n-am trecut nepăsător. Nu 
este așa de greu să înţelegem durerea și poate când ne întoarcem în sufletul nostru, ar trebui să ne reproșăm 


că orice ajutor este insuficient. „Sfântă Maică a Mântuitorului lisus, să nu întorci fața ta de la izvorul lacrimilor 
mele, tu, cea care ai născut pe Hristos, Cel ce a șters toată lacrima de pe faţa tuturor "(Paraclisul Maicii Domnului, 
cântarea a 9-a). Să nădăjduiţi în Maica Domnului și în Dumnezeu, toţi cei necăjiţi, bolnavi și singuri că lisus cel 
Milostiv nu va întârzia să vă ajute. Cereţi la Dumnezeu pentru că ,, ...toate câte veţi cere, rugându-vă cu credinţă, 
veţi primi (Matei 21, 22 ). 

lubiți credincioși, suferința și tristețea brăzdează adânc sufletul omului, însă Hristos suferă odată cu noi, ba 
mai mult și-a asumat suferința noastră, şi a mângâiat, a hrănit şi vindecat pe cei în necazuri. Domnul Hristos după 
ce s-a rugat în zorii zilei S-a retras trist, (iată sufletul suferind al lui lisus), pentru că auzise că a fost ucis Sf. loan 
Botezătorul. El s-a retras în Galileea pe malul lacului Ghenizaret ca să mediteze în tristețea Sa marea pierdere; dar 
oamenii L-au urmat cu suferințele lor și din tristețe în tristeţe ,,...I S-a făcut milă de ei și le-a vindecat bolnavii” 
(Matei 14, 14). 

După aceea, „...poruncind mulţimii să se așeze pe iarbă și luând cele cinci pâini şi cei doi peşti și privind la cer, 
a binecuvântat: și frângând, a dat ucenicilor pâinile; iar ucenicii mulțimilor. Și au mâncat toți și s-au săturat. (Matei 
14, 19-20). „Oare ce a înmulţit Hristos? Doar pâinile? Eu zic că Hristos a înmulţit iubirea. De aceea, vă îndemn ca, 
atunci când clopotele Sfintelor biserici ne cheamă la Hristos, să mergem, ca să ne hrănim și noi din iubirea lui 
Hristos!” (Înaltpreasfinţitul loan, Pe cărarea raiului. Convorbiri duhovnicești, p.197, Ed.Sofia, Bucureşti, 2014). 

La fiecare Sfântă Liturghie, Hristos este cu noi, ne ascultă rugăciunile, coboară în sufletele noastre și ne 
aşează pacea și bucuria de care avem atâta nevoie. Așadar, aici lângă lacul Ghenizaret sau Marea Galileii-lisus 
samarineanul milostiv- rămâne pentru noi modelul milei și iubirii față de semeni, indiferent cine ar fi ei. El este Cel 
care hrănește pe cel flămând, vindecă pe cel bolnav, sau poartă grijă naturii ca la bună vreme să ne ofere ploaie ori 
căldură spre încolţirea roadelor. Biserica noastră în toate rugăciunele se roagă pentru toate nevoile și suferinţele 
oamenilor. lată cum preotul se roagă în taină la Liturghia Sf. Vasile cel Mare: „...pe cei robiţi îi izbăvește, pe cei 
bolnavi îi tămăduieşte. Adu-ţi aminte, Doamne, și de cei ce sunt în judecăţi, în închisori, în prigoniri, în amară 
robie și în orice fel de necaz”; că Tu Doamne ești izvorul milei și dătătorul bunătăţilor. Mântuitorul se exprimă 
în lume prin energiile dumnezești raportate la creaţia Sa (ex. este numit „doctor” pentru cei bolnavi, „pâine” 
pentru cei flămânzi etc.) și aceste energii (puteri) „sunt tot atâtea însemnări ale Creatorului în creaţie, care permit 
recunoașterea Lui...” (Jean Claude-Larchet, Teologia Energiilor Dumnezeiești, de la origini până la Sfântul loan 
Damaschin, p. 235 , Basilica București-2016, Traducere din limba franceză de Marinela Bojin ). 

Oare, noi arătăm recunoștință bunului Dumnezeu? Dar, mulțumire? O recunoaştere a lui Dumnezeu din partea 
omului nu trebuie să fie numai atunci cînd ne aflăm în necazuri , ci printr-o continuă comuniune cu Dumnezeu ca 
rezultat a împlinirii voii Lui. Păcatul face ca odată cu omul să sufere și natura (întreaga creaţie) fapt observat prin 
tot atâtea calamităţi abătute asupra noastră, îngăduite de Dumnezeu (nu peste puterea noastră) ca și consecinţe 
ale orgoliului şi îndepărtării de Creator. De aceea după săvârșirea minunii Mântutorul răspunde mulţimii care-L 
căuta:,„Mă căutaţi nu pentru că aţi văzut minuni ci pentru că v-aţi săturat dar, lucraţi pentru mâncarea care rămâne 
spre viaţa veşnică... (loan 6, 26-27). 

lubiți credincioşi, oare care este mâncarea veşnică? Domnul Hristos ne spune:;, Eu sânt pâinea vieții..Eu sânt 
pâinea cea vie pâinea pe care Eu o voi da este Trupul Meu. Cel ce mănâncă Trupul Meu și bea Sângele Meu are 
viață veșnică“( loan 6, 48-54). Aici, mai toţi exegeţii biblici văd în săvârşirea acestei minuni o prefigurare a Sf. 
Euharistii. Toţi cei care au băut din paharul suferinței au băut odată cu Hristos din iubirea nesfârșită de pe Golgota, 
toți cei flămânzi și traumatizați care și-au vărsat sângele prin lagăre, războaie sau persecuții l-au amestecat cu 
al lui Hristos, care a făcut reînceputul iubirii și întemeierea bisericii. Acolo pe Golgota a renăscut iubirea și s-a 
întemeiat Biserica, de aceea biserica este „laboratorul învierii” și „corabia” celor care vor să se mântuiască. Toţi 
cei suferinzi trebuie să nădăjdum, pentru Domnul Hristos este cârmuitorul, care ,,...să ne umple pe noi de toată 
bucuria și pacea în credinţă”. (Rom. 14, 13) 

lubiţi credincioși, vreau să punem la suflet mărturia vie de pronie a lui Dumnezeu a unui român din Basarabia, 
supraviețuitor a suferințelor forţate de sovietici: „În toţi anii aceea de suferință, am simţit din plin mâna lui 
Dumnezeu care m-a ocrotit! Când am fost izbăvit ca prin minune din ghearele lui Melkian, când am rămas viu la 
surparea din mină, când am scăpat teafăr de la Spask (un lagăr cât un orășel de douăzeci de mii de locuitori ), unde 
aş fi putut muri sub cuţit, numai mâna lui Dumnezeu a fost. Și atâta m-a ţinut Dumnezeu în viaţă până acum, ca 
să mărturisesc ce s-a petrecut acolo, în infern ” (Monahul Moise, Să nu ne răzbunaţi! Mărturii despre suferințele 
românilor din Basarabia, p. 243, Ed. Reîntregirea, Alba Iulia, 2012-românul lon Moraru). 

Doamne, coboară de mângâie pe oameni şi alungă cumplita suferință! Mântuitorul a săturat cinci mii de 
bărbaţi afară de femei și copii cu cinci pâini și doi pești prin mila Sa și nu i-a lăsat pe oameni să sufere; şi de atunci 
şi până în veac El revarsă și va revărsa iubirea Sa oamenilor căci „Dumnezeu este iubire” (| loan 4, 8). 

Așadar: „Nădejdea noastră este Tatăl, scăparea noastră este Fiul, acoperământul nostru este Duhul Sfânt, 
Treime Sfântă slavă Ţie! Amin! 

SERVICII SOCIALE LICENȚIATE 
DEDICATE COPIILOR 


Diacon dr. RĂZVAN EMANUEL FIBIȘAN 


O constantă în desfășurarea activităţilor din Arhiepiscopia Timișoarei în domeniul asistenţei sociale o reprezintă 
educaţia copiilor, prevenirea abandonului școlar și a excluziunii sociale. Cu binecuvântarea Înaltpreasfinţitului 
Părinte Mitropolit loan și prin implicarea Sectorului social-filantropic şi misionar al Centrului eparhial, în judeţul Timiș, 
funcţionează 3 Centre de zi pentru copii, ce furnizează, în mod permanent, oportunităţi de învăţare pentru elevi, în 
scopul menţinerii lor în sistemul educaţional. 


În coordonarea Arhiepiscopiei Timişoarei se află 3 Centre de zi pentru copii: Centrul „Sfantul Nicolae” din Lugoj; 
Centrul „Patriarh Miron Cristea” din Faget și Centrul „Antimis” din Timisoara; toate funcţionând în conformitate 
cu Standardele minime obligatorii pentru centrele de zi, aprobate prin Ordinul nr. 27/2019 din 3 ianuarie 2019, 
privind aprobarea standardelor minime de calitate pentru serviciile sociale de zi destinate copiilor. 

În toate cele trei centre, peste 100 de copii, cu vârsta cuprinsă între 6 şi 14 ani, primesc, în fiecare zi, câte o masa 
caldă la prânz. Totodată, ei sunt supravegheați și sprijiniți de 1 profesor și 2 pedagogi sociali în efectuarea temelor 
de casă si a meditaţiilor, cu scopul scăderii riscului de eșec şi abandon scolar. Nu în ultimul rând, beneficiarii 
participă la diverse ateliere de creaţie, dar și la activităţi de petrecere a timpului liber, de autocunoaștere și 
consiliere psihologică, de formare a deprinderilor practice și de întreţinere a spaţiului personal. În perioada 
vacanţelor şcolare, copiii merg în tabere și excursii, considerate drept o alternativă utilă de petrecere a timpului 
liber, de recreere, de formare a autocontrolului, responsabilităţii, autonomiei personale şi sociale. Calitatea 
serviciilor oferite s-a reflectat în progresele obtinute de copii, atât în plan educaţional, cât și în cel socio-familial. 


Cei mici au început mai mult să comunice şi să relaționeze cu menbrii familiei. 

Prin serviciile sociale acordate în Centrul de zi de la Făget, Arhiepiscopia Timișoarei aduce un beneficiu unic în 
zonă, știut fiind faptul că reprezentarea geografică a ONG-urilor nu acoperă această zonă care, conform strategiilor 
elaborate până în prezent, nu a reușit să dezvolte entități care să răspundă nevoilor locuitorilor. 

„Educaţia părinţilor — o educaţie a educaţiei copiilor” 


Întrucât pentru copii, părinţii reprezintă modelul acestora, iar relaţiile dintre părinţi şi comportamentul 
acestora sunt imitate de copii, un accent deosebit s-a pus şi pe responsabilitatea părinţilor. În acest sens, părinţii 
sau reprezentanţii legali ai acestor copii de la centrele de zi beneficiază, la rândul lor, de servicii de consiliere 
psihologică și socială, având ca bază de discuţii aspecte legate de îmbunătăţirea relaţiilor intrafamiliale, depășirea 
dificultăţilor materiale, importanţa susţinerii propriului copil în procesul educațional și în cel de integrare socială. 

Implicarea activă a familiilor în procesul de acordare a serviciilor a fost o altă prioritate a Arhiepiscopiei 
Timişoarei în activitatea desfăşurată. În acest sens a fost derulat un proiect de educare a parintilor, proiect, care 
prin dezvoltarea competenţelor parentale prin intermediul cursurilor de formare şi a sesiunilor de informare din 
partea experţilor, a urmărit creşterea factorilor familiali de protecţie şi reducerea factorilor de risc la copiii proveniţi 
din familii cu statut socio-economic scăzut sau proveniți din familii monoparentale sau cu risc de dezintegrare. 

În contextul în care Autoritatea Naţională pentru Protecţia Drepturilor Copiilor şi Adopţie anunţa că, în anul 
2019, peste 90.000 de copii aveau un părinte plecat la muncă în străinătate, „Sprijinirea copiilor cu eșec școlar 
şi a copiilor cu părinţi plecaţi la muncă în străinătate” reprezintă un alt proiect filantropic, dedicat acestor copii, 
lipsiţi de afecțiunea şi supravegherea ambilor părinţi. Implementat în localitatea timișeană Deta, proiectul are ca 
obiective: sprijinirea copiilor cu esec scolar si a copiilor ai căror părinţi sunt plecati în afara graniţelor țării, precum 
și ameliorarea problemelor de dezvoltare cu care se confruntă. Cei 15 de copii, pe lângă faptul că primesc, cu 
sprijinul Fundţiei Filatropia Timișoara, o masă caldă, participă și la activităţi de sprijin pentru realizarea sarcinilor 
școlare; activități de susținere emoţională (mai ales pentru cei care au părinţii plecați in străinătate și se află în 
grija bunicilor sau a rudelor); activităţi de autocunoaştere şi dezvoltare personală, de dezvoltare a abilităţilor 

sociale și de comunicare, precum și la activităţi pentru planificarea carierei și pentru calitatea stilului de viaţă. 

Prin aceste servicii social-flantropice și prin multe altele nemenţionate, desfășurte de Arhiepiscopia Timișoarei, 
s-a avut în vedere reducerea abandonului școlar și evitarea separării copilului de familie. Totodată s-a urmărit 
prevenirea sau limitarea situaţiilor de vulnerabilitate, dar și întrajutorarea și îmbunătăţirea condiţiilor de viaţă a 
copiilor și familiilor acestora. 


32 Învierea 


ZIDIREA BISERICII PAROHIEI IECEA MICĂ! 


Diacon dr. RĂZVAN EMANUEL FIBIŞAN 


Satul lecea Mica este situat în partea 
de vest a judeţului Timiş, aparţinând 
de comuna Cărpiniș, la doar 30 km de 
orașul Timisoara și la 15 km de orașul 
Jimbolia. Populaţia, după ultimul | 
recensământ al satului este de 850 pe at! pi AA 
persoane, majoritatea ortodocși. i (ma 0 Cp 

Între 1951-1956 au fost deportate în „ăi 
Bărăgan 122 de persoane, majoritatea 2 mm 
germani. În 1966 în lecea Mică mai 
trăiau 543 de germani, adică jumătate 
din câţi trăiau înainte de război. În 
locul lor au venit români, în mare 
parte din alte părţi ale ţării, din diferite 
motive politice şi economice. Cert este 
că guvernul comunist a încurajat și 
susținut românizarea satelor germane. 
În acest scop, le-a acordat etnicilor 
germani dreptul de a părăsi ţara și de a pleca în Germania. Ca atare, mulţi dintre cei care mai au plecat și ultimii 
germani. La recensământul din 1992 în lecea Mică mai locuiau 20 de germani. Odată cu creşterea numărului 
de români din sat au început și necesităţile existenței unui locaş de cult ortodox. Chiar dacă la început lecea 
Mică era filie a parohiei lecea Mare, după anul 1990 biserica a devenit de sine stătătoare și în anul 1992 a fost 
numit şi primul preot paroh, părintele Cezar Călin. Slujbele se săvârșeau în biserica cea veche catolică, care a fost 
oferită de către autorităţile catolice doar pentru slujire, comunitatea ortodoxă ocupandu-se de întreținerea și 
înfrumusețarea vechii biserici. 

Abia în anul 2008, la iniţiativa preotului paroh Cristian Tomescu și cu ajutorul comunităţii ortodoxe din sat s-a pus 
piatra de temelie a noii biserici în stil brâncovenesc, de către Prea Sfinţitul Părinte Episcop-vicar al Arhiepiscopiei 
Timisoarei, Paisie Lugojanul. Biserica a fost proiectată de către doamna arhitect Elena Laslo, având ca diriginte 
de șantier pe domnul Eugen Milin. După multă trudă și jerfă a comunităţii și a preoţilor care au slujit de-a lungul 
„ U | anilor în parohia lecea Mică: pr. 
Diboş Constantin, pr. Mezin Ștefan, 
pr. Hlodec Daniel, pr. Dinu Bizgan 
(în prezent), iată că în anul 2017, în 
prima duminică a postului cel mare 
al Învierii Mântuitorului lisus Hristos 
| s-a săvârșit prima Sfanta Liturghie 
| în biserica cea nouă, de către Prea 
i Sfinţitul Parinte Episcop-vicar Paisie 
Lugojanul, cu binecuvântarea 
Înalt Prea Sfinţitului Arhiepiscop 
şi Mitropolit loan. Biserica a fost 
pictată în tehnica fresco de către 
pictorul Bogdan Stanciu, între anii 
2018-2019. 

1 Informații furnizate de arhid. dr. TIMOTEI ANIȘORAC, consilier patrimoniu și construcţii bisericeşti la Centrul eparhial 

POEZII 


RUGĂ 


Doamne, Te rog, privește spre noi... 
Greșelile lumii... iartă...Părinte... 
Mai dă-ne suflet, dă-ne și minte, 
Suntem păcătoși, trăim în nevoi. 


Ne-ai dat ochi și braţe și milă și cinste... 
Putere ne-ai dat, ne-ai dat sănătate - 
Oamenii-s oameni... cu multe păcate... 
Învaţă-i credinţa şi cinstea, Părinte... 


În suflet iubire, în gând cumpătare - 
Putere de muncă, sete de viaţă - 
Lumină divină pe frunte, pe față... 

Și pace să fie în lumea cea mare. 


Românii mei buni... de-un timp s-au schimbat... 


Arată-le Doamne, calea cea dreaptă - 
Calea credinţei, calea-nțeleaptă - 
lartă-i pe toți. Eu i-am iertat. 


Mă rog să le fie în toate mai bine - 
În suflet să poarte strămoşii şi glia — 
Ajută-i să simtă din nou armonia, 
Să aibă credinţă, cinste, ruşine. 


Ai noştri urmași să nu mai roşească, 
Gândind la greşeli ce facem acum - 
Bun fă românul în oricare drum... 

Și în demnitate din nou să trăiască. 


Dă minţii putere și-n suflet căldură - 
Să știm înţelege al nostru destin - 
Prea multă minciună, otravă, pelin... 
Prea multă hoţie... și prea multă ură... 


Ajută-ne Doamne... urât rătăcim... 

Prea multe blesteme se simt și se spun... 
În sufletul meu tristețe adun... 

Simt cum în van trăim şi murim. 


Suntem păcătoşi, cu multe nevoi... 

Mai dă-ne și suflet, mai dă-ne și minte... 
Greșelile lumii, iartă Părinte... 
Doamne... Te rog... privește spre noi! 


Dr. TEONA SCOPOS 

PE BRAŢELE TALE 


Doamne, ultima speranță 
Este la Tine pe braţe 

Eu sunt bolnav la spital 
Și cred ca sunt spre final. 


As vrea să ştii că acum 
Regret, Stăpânul meu Bun 
Tot ce am greșit în viaţă 
Tu mi- eşti unica speranţă. 


Sunt bolnav, abandonat 
La spital aici uitat, 

Nimeni nu mă mai dorește 
Aici timpul se sfârșește. 


Preot IOAN VASILE CHEREGI 

AȘEAZĂ-TE 
DUHOVNICEȘTE 


De vrei să te așezi duhovnicește, 


Apoi te pregătește de primește 
În loc de un fotoliu confortabil 


Un scăunel mai ruginit, portabil. 


Să-l porţi cu tine la necaz 
C-atunci când vei slăbi de post 
Să-i faci o probă, să nu caz 
Doamne, și asta-i cu-n rost. 


În loc de ouă din coteţ, 
Mănâncă un pumn de pesmet 
În loc de prăjituri alese 
Primește ocări mai dese. 


Și aşa harul va veni 
Şi el te va împlini 

Și de-i fi pe scăunel 
Bucuros vei sta pe el. 


Monahia ELENA 


CÂND TATĂL L-A 


TRIMIS 


S-a pogorât din ceruri în sfânta Sa Menire, 
Așa precum proorocii venirea l-au prezis, 
Să lumineze lumea, să-nalțe-ntreaga fire, 
Să vindece, să ierte, să-ndemne spre iubire, 
Prin jertfă să deschidă făgaș spre mântuire, 
Când Tatăl L-a trimis. 


O stea nemaivăzută s-a arătat anume 

Ca să arate lumii Cuvântul întrupat. 
Hlamidă-mpărătească pe vechiul staul pune 
Şi-n măreţia nopții cu raza ei ne pune 

Că Cel ce din Lumină a poposit în lume 

E Domn și împărat. 


El e Stăpânitorul, domnind în veșnicie, 
Fără sfârșit şi mare și fără de-nceput, 

E răsătirul falnic cu strălucire vie, 

E Fiul Care-aduce a Tatălui solie, 

S-a pogorât din ceruri, Lumină să ne fie 
Şi-n staul S-a născut. 


Peste pământ tăcere adâncă s-a făcut 

Şi cânt sublim de îngeri din cer a răsunat, 
L-au auzit păstorii şi-n taină au știut 

Că-n Betleem, în staul, Mesia S-a născut. 
Au mers tăcuţi la iesle și Pruncul L-au văzut 
Şi-au îngenunchiat. 


Vin magii de departe, căci steaua i-a condus 
Pe lungul drum spre ieslea cu Pruncul înfășat 
Și ajungând în staul, sub raza cea de sus, 

În inimă simţit-au mărirea lui lisus, 

Din vistierie daruri alese l-au adus 

Și | s-au închinat. 


În cântec sfânt de îngeri pământul se răsfaţă; 
E noapte a iubirii şi cerul e deschis 
Și firea înțelege şi inima învaţă 


Că-n iesle este Calea spre Adevăr și Viaţă. El a venit din 


ceruri să schimbe-a lumii față 
Când Tatăl L-a trimis. 


MARIA ANIA 

RUGĂ 


În ce culori să zugrăvesc 

A nopții feerie 

Când stelele pe cer plutesc? 
Din toate, doar pe-o mie 


Le-ntreb de drumul meu, 
De e sortit de sus, 

Sau va şti Prometeu 
Norocul unde-i dus 


E cald afară şi-năuntru 
Într-un târziu mă regăsesc 
Vorbind cu mine însămi-filtru 
La tot ce eu îmi plănuiesc 


Mai adie vântul 

În plopii înalţi 

Astăzi popa-nalţă cântul 
Pentru cei din urmă fraţi 


Care cred în soartă-n bine, 

În ploaia care vine de sus 

Că la răscruci de drumuri se cuvine 
Să-nalţi o rugă lui lisus. 


NEDIOARA PALADE 


SCRISOARE CĂTRE 
DUMNEZEU 


Când mi-ai dat viață, cel mai mult Tu, Doamne, ai vrut 
să-ţi fiu copil. 

Când m-am născut, cel mai mult Tu, Doamne, Te-ai 
bucurat. 

Când m-am botezat, mi-ai dăruit un înger ocrotitor şi- 
am devenit creștin. 

Când am început să vorbesc am învăţat să mă rog. 
Când am învăţat să citesc am aflat din ce în ce mai mult 
despre Tatăl meu ceresc. 

Când am început să muncesc am fost convins că doar 
acest drum duce spre Tine, Tată. 

Fiecare zi fără Tine e o zi pierdută. 

Dacă voia mea nu corespunde cu voia Ta, rătăcesc pe 
un drum greșit, iar Tu ești întristat. 

Ce bun eşti, Tată și ce mult m-ai iertat. 


Am învăţat că-n viaţă 
Eu pot avea speranţă 
Nimic pierdut nu este 
Cât încă mai pot spune 
Un Doamne, miluiește 
De fugi de crucea ta, 
Găsești alta mai grea. 
Tot se rezolvă-n lume 
Prin post şi rugăciune. 
Niciodată Dumnezeu 
N-a lăsat copil la greu. 
Îţi scriu eu, 

Copilul Tău. 


GABRIELA VIOLETA VĂDUVA 

SEATUL UNUI 
PĂCĂTOS 


Dacă vrei iubire multă 
Revărsată din Hristos, 
Cititorule ascultă 
Sfatul unui pacătos! 


Să nu treacă o zi din viaţă 
Fără să ajuţi un om, 
Să te bucuri de verdeață 


Sau să îmbrăţişezi un pom! DESCHIDE ALIAR UL 
Să te porţi prietenos 

c îcăielia juzi tău, 

Să alor Pta INIMII 

Pentru tot cei bun sau rău! 


Unde ai să ne așezi 

Pe noi, păcătoşii, Doamne, 
Dacă va fi primită 
Pocăinţa noastră 
Deschide altarul inimii 


Să nu treacă dimineața 
Fără un pic de rugăciune, 
să nu ţi se scurgă viaţa 
Plină de amărăciune! 


Apoi, seara la culcare 
Până pui capul pe pernă 
Fă smerit o Cruce mare 
Pentru Dragostea eternă! 


Şi primeşte-ne, 
Schimbându-ne cugetul 
Încărcat de cuvintele Tale, 
Poate vei găsi și pentru noi 
Oaza de liniște 


Toată Viaţa CAL Sales În grădina marii Tale iubiri! 


Tu pe unde eşti, fă Rai, 


lar apoi să mulțumeşti | PETRU JICHICI 
Pentru ce primeşti sau ai! 


Chiar de-n jur totu-i nociv 
Tu să nu te poticneşti, 
Caută acel motiv 

Pentru care să zâmbeşti! 


Caută-L pe Dumnezeu 

Până când vei obosi 

Şi-ai să vezi când eşti la greu, 
Dumnezeu te va găsii! 


SORIN DRAGOŞ BUTUCEL 

ÎN CINSTEA SFINŢILOR 
TREI IERARHI 


Bucuraţi-vă sfinţilor părinţi ierarhi minunaţi 
Pe ceruri și pe pământ lăudați 

Bucuraţi-vă lumini strălucitoare, 

De ceruri şi de pământ preţuitoare. 


Bucuraţi-vă ce aţi fost pe pământ iar cu gândul la cer 
Că faptele voastre veșnic nu pier 

Bucuraţi-vă că bunul Dumnezeu v-a dăruit cuget 
luminat 

Și aţi putut vorbi oamenilor despre fapte minunate 
Care duc oamenii spre iertare de păcate. 


Bucuraţi-vă sfinţilor ierarhi dascăli luminaţi, 
Că veșnic de oameni nu veți fi uitaţi 
Bucuraţi-vă sfinţilor ierarhi binefericiți 

Că și de bunul Dumnezeu sunteți iubiți. 


Bucuraţi-vă voi sfinţilor trei ierarhi cu vieţi nepieritoare 
Că voi străluciți ca mândrul soare 

Bucuraţi-vă voi sfinţilor trei ierarhi de pace iubitori 

Și ai oamenilor spre mântuire buni puvăţuitori. 


Bucuraţi-vă sfinţilor trei ierarhi Vasile, Grigorie şi loan 
Că voi sunteţi pomeniţi veșnic din an în an 
Bucuraţi-vă sfinţilor ierarhi povăţuitori minunați 

Şi pentru cuvintele voastre și faptele voastre bine 
lăudați. 


MAXIMILIAN DUMA 


DE-A V-AŢI 
ASCUNSELEA 


Doamne am început să Te caut. 

Și în jocul nostru de-a v-aţi ascunselea, 
Nu Te găseam nicăieri. 

Te-am căutat în cărți, 

Te-am căutat în lacrimi, 

Te-am căutat în judecată și dreptate, 
Te-am căutat în minte, 

Te-am căutat în fel și chip. 


Şi apoi s-a făcut întuneric. 

Atât de întuneric încât nu m-am mai găsit nici pe 
mine. 

Și am suferit rău că în intuneric am început să mă 
rănesc. 

Nu mai înțelegeam nimic. 

Cuvintele au devenit cuțite, 

Gândurile noroi 

Te rog lasă-mă să Te caut din nou, 

Că mi-au venit idei noi... 

Nu Te-am căutat în suflet, 

Nu Te-am căutat în zâmbet de copil, 

Nu Te-am căutat în îmbrăţișarea mamei, 
Nu Te-am căutat în curcubeu și-n cer senin, 
Nu Te-am căutat în semn de recunoștință, 
Nu Te-am căutat în iertare, 

Nu Te-am căutat în mine, 

Nu Te-am căutat destul. 

Hai, rogu-Te 

Nu mă lăsa. 

Nu vreau să Te pierd așa. 

Ceva timp aş mai avea. 

Atât cât imi dai, 

Dar nu mă lăsa fără Rai. 


CLAUDIA DUŢU 

ACTUALITATEA BISERICEASCĂ 


Întrunirea Sfântului Sinod, la Patriarhie 

În ziua de 13 februarie, în Sala Sinodală din Reşedinţa Patriarhală, sub preşedinţia Preafericitului Părinte Patriarh 
Daniel, s-a desfăşurat ședința de lucru a Sfântului Sinod al Bisericii Ortodoxe Române. 

În cadrul acestei ședințe a avut loc alegerea Episcopului-vicar al Arhiepiscopiei Vadului, Feleacului și Clujului. 

Sfântul Sinod l-aalesprin vot secret pe Preacuviosul Părinte Arhimandrit Benedict Vesa ca Episcop- 
vicar al Arhiepiscopiei Vadului, Feleacului și Clujului. Noul Episcop-vicar va purta titulatura de Preasfinţitul Părinte 
Benedict Bistriţeanul. 

În cadrul aceleiaşi ședințe au mai fost luate următoarele hotărâri: 

1. Înfiinţarea în cadrul Facultăţii de Teologie Ortodoxă „Justinian Patriarhul” a Universităţii din București a 
unui nou program de studii universitare de master intitulat Managementul economic și administrarea unităţilor 
bisericești, domeniul - Teologie, forma de învățământ cu frecvență. 

2. Organizarea celei de-a șaptea ediţii a Întâlnirii Internaţionale a Tineretului Ortodox, în anul 2020, la 
Timişoara. 

Totodată, au fost evidenţiate: 

e Publicareaîn Monitorul Oficial (nr. 97 din 10 februarie 2020) a Statutului pentru organizarea și funcţionarea 
Bisericii Ortodoxe Române aprobat de Sfântul Sinod în ședința de lucru din 16 decembrie 2019 (hotărârea sinodală 
2019/12.190). 


e Numeroasele activități social-filantropice desfăşurate în Patriarhia Română, activităţi în valoare de 
153.600.638 lei (peste 32 milioane euro). 

În legătură cu invitaţia Preafericitului Părinte Teofil al III-lea, Patriarhul Ierusalimului, adresată Patriarhului 
Bisericii Ortodoxe Române de a participa, în perioada 25-27 februarie 2020, la întâlnirea fraternă de la Amman, 

lordania, „Sfântul Sinod al Bisericii Ortodoxe Române a reiterat hotărârea sa nr. 3668, reluată în hotărârile nr. 
9156/2018 și nr. 180/2019, și anume ca Patriarhia Ecumenică și Patriarhia Moscovei să reia dialogul pentru 
a ajunge, cât mai curând posibil, la o soluţie, în problema autocefaliei Bisericii Ortodoxe din Ucraina, pentru a 
nu se adânci polarizarea celor două tabere adverse: una a Bisericilor Ortodoxe pro-Constantinopol și cealaltă a 
Bisericilor Ortodoxe pro-Moscova. 

De asemenea, Sfântul Sinod a precizat că este de acord cu acordarea autocefaliei întregii Biserici Ortodoxe din 
Ucraina (nu doara unei părţi), însă aceasta se poate realiza numai prin înțelegerea dintre Patriarhia Ecumenică şi 
Patriarhia Moscovei și prin consens panortodox. 

lar, pentru a nu se interpreta că întâlnirea de la Amman, iniţiată de Patriarhia lerusalimului, ar fi o Sinaxă a 
întâistătătorilor Bisericii Ortodoxe, la respectiva întâlnire fraternă la care se vor discuta modalităţi de reconciliere și 
de restabilire a comuniunii euharistice între unele Biserici Ortodoxe autocefale surori, Sfântul Sinod a hotărât ca 
Biserica Ortodoxă Română să nu fie reprezentată de Patriarhul României, ci de o delegaţie a Patriarhiei Române. 

Această participare a Bisericii Ortodoxe Române la întrunirea fraternă de la Amman este motivată de faptul 
că toate Bisericile Ortodoxe autocefale au responsabilitatea de a conlucra pentru menţinerea, apărarea și 
promovarea unității dogmatice, canonice și euharistice ortodoxe, potrivit Evangheliei lui Hristos și Sfintelor 
Canoane Ortodoxe” (Biroul de Presă al Patriarhiei Române). 


Palatul Patriarhiei a găzduit miercuri, 12 februarie, ședința anuală de lucru a Adunării Naţionale Bisericești, 
prezidată de Preafericitul Părinte Daniel, Patriarhul Bisericii Ortodoxe Române. După desfășurarea lucrărilor 
în comisiile permanente, în ședință plenară au fost prezentate referatele acestora, au fost aprobate Raportul 
general anual al Consiliului Naţional Bisericesc pe anul 2019 privind activitatea din Biserica Ortodoxă Română și 
propunerile comisiilor și au avut loc luări de cuvânt din partea membrilor Adunării. 

Lucrările organismului central deliberativ al Bisericii Ortodoxe Române au fost precedate de Sfânta Liturghie 
și slujba de Te Deum, săvârşite în Catedrala Patriarhală de Preasfinţitul Părinte Andrei, Episcopul Covasnei și 
Harghitei. La slujba de mulţumire și binecuvântare au participat Preafericitul Părinte Patriarh Daniel, ierarhii 
Sfântului Sinod şi membrii clerici şi mireni ai Adunării Naţionale Bisericești. 

Şedinţa de lucru a Adunării a avut loc în Aula Magna „Teoctist Patriarhul” a Palatului Patriarhiei. După rostirea 
apelului nominal de către părintele loan Dragu, secretarul organismului central bisericesc, Patriarhul României a 
rostitun cuvânt dedeschidere,cureferirespecialăla Raportul general (sinteză) anualal Consiliului Naţional Bisericesc 
pe anul 2019.,În ediţia de astăzi a «Ziarului Lumina» se află Raportul general privind activităţile Bisericii Ortodoxe 
Române în anul 2019, care a fost susţinut ieri în faţa Consiliului Naţional Bisericesc, fiind şi aprobat de Consiliu. La 
Comisiaadministrativ- > - pr 
juridică şi de validare 
aufosttrimisesolicitări 
ale Arhiepiscopiei 
Târgoviştei, 
Arhiepiscopiei 
Romanului şi Bacăului, 
Arhiepiscopiei] 
Aradului, Episcopiei 
Basarabiei de Sud , 
privind înlocuirea DS tii | INN 
unor membri ai MĂ e€ % n 
Adunării Naţionale 
Bisericeşti. Comisia 
de validare va studia 
mandatul în vederea 
aprobării în plen”, a 
spus Preafericirea Sa. 

După suspendarea 
şedinţei de lucru, 
membrii Adunării 
Naţionale  Bisericești 

au fost invitaţi să participe la ședințele comisiilor permanente în sălile stabilite din Palatul Patriarhiei: Comisia 
administrativ-juridică și de validare; Comisia socială și pentru comunicaţii media; Comisia culturală și educaţională; 
Comisia economică, bugetară și de patrimoniu imobiliar (bunuri bisericești); Comisia pentru românii ortodocși de 
peste hotare și pentru relaţii externe bisericești. 

Şedinţa plenară a fost reluată în Aula Magna „Teoctist Patriarhul”. Au fost validate în unanimitate de voturi 
mandatele celor patru membri propuşi în Adunare şi repartizarea lor în comisiile permanente: Teodor Mihai 
(Arhiepiscopia Târgoviştei), Vasile Popovici (Arhiepiscopia Romanului şi Bacăului), părintele Dorin-Călin Mădăluţă 
(Arhiepiscopia Aradului) şi părintele Marin Grigore (Episcopia Basarabiei de Sud). 

În continuare, raportorii desemnaţi au prezentat rezultatele lucrărilor comisiilor, apoi au fost invitaţi să ia 
cuvântul membri delegaţi în Adunarea Naţională Bisericească. După luările de cuvânt, hotărârile şedinţei au fost 
supuse la vot, fiind aprobate cu unanimitate. 

În încheiere, preşedintele Academiei Române, academicianul loan-Aurel Pop, a spus că în 2020 se împlinesc 
550 de ani de la sfinţirea Mănăstirii Putna. Preafericitul Părinte Patriarh Daniel a amintit că Patriarhia Română a 
celebrat solemn aniversarea mai multor evenimente legate de această mănăstire, iar pentru a marca acest moment 
istoric, se află în lucru ediţii jubiliare ale Sfintei Evanghelii şi Apostolului cu miniaturi executate de monahii de la 
mănăstirea suceveană. 


Sujire arhierească la catedrală 


În ziua de 2 februarie, 
când Biserica Ortodoxă 
prăznuiește aducerea la 
Templu a Pruncului lisus 
şi întâmpinarea Lui de 
către dreptul Simeon, 
Înaltpreasfinţitul Părinte 
loan, Arhiepiscopul 
Timişoarei și Mitropolitul 
Banatului, a oficiat 
Sfânta şi Dumnezeiasca 
Liturghie la Catedrala 
mitropolitană din 
Timişoara. 

Lafinal, Întâistătătorul 
Mitropoliei Banatului 
a rostit un cuvânt de 
i învățătură, în cadrul 
căruia a vorbit despre 
originea sărbătorii, 
precum şi despre 
importanţa și semnificaţia acestui obicei din legea iudaică de a aduce la Templul din lerusalim, la 40 de zile, pe 
toţi cei de parte bărbătească, pentru a fi afierosiți Domnului. 


Aniversarea hirotoniei Preasfinţitului Părinte Episcop-vicar Paisie Lugojanul 

În ziua de 19 februarie, Preasfinţitul Părinte Paisie Lugojanul, Episcop-vicar al Arhiepiscopiei Timişoarei, 
aniversează împlinirea a 14 ani de slujire arhierească. Cu binecuvântarea Înaltpreasfinţitul Părinte loan, 
Arhiepiscopul Timișoarei și Mitropolitul Banatului, Preasfinţia Sa a săvârșit Sfânta și Dumnezeiasca Liturghie la 
Catedrala mitropolitană din Timișoara în semn de mulţumire Bunului Dumnezeu pentru binefecerile revăsarte 
de-a lungul anilor de slujire la Altarul Bisericii lui Hristos. 

Preasfinţitul Părinte Paisie a fost ales Episcop-vicar al Arhiepiscopiei Timişoarei de către Sfântul Sinod al 
Bisericii Ortodoxe Române în data de 9 februarie 2006, la propunerea vrednicului de pomenire Mitropolit Nicolae 
Corneanu, cu titlul “Lugojanul”. Instalarea a avut loc în Catedrala mitropolitană „Sfinţii Trei lerarhi” din Timişoara în 
Duminica din 19 februarie acelaşi an, în prezenţa tuturor ierarhilor din Sinodul mitropolitan al Mitropoliei Banatului 
de la acea vreme alcătuit din vrednicul de pomenire Mitropolit Nicolae Corneanu, Preasfinţitul Părinte Timotei, 

Episcopul Aradului (în prezent, 
Arhiepiscop al Arhiepiscopiei 
Aradului), Preasfinţitul Părinte 
Lucian, Episcopul Caransebeşului, 
Preasfinţitul Părinte Daniil, 
Episcopul Daciei Felix şi 
Preasfinţitul Părinte Sofronie, 
| Episcopul românilor ortodocși 
din Ungaria (în prezent, Episcopul 
Oradiei). 

Preasfinţitul Părinte Paisie 
Lugojanul este al cincilea 
Episcop-vicar al Arhiepiscopiei 
Timişoarei, după reînfiinţarea 
acesteia în vremurile mai noi 
(1947). Între aceştia s-au numărat 
Preafericitul Părinte Patriarh 
Daniel, Înaltpreasfinţitul Părinte 
Timotei, Arhiepiscopul Aradului, 
Preasfinţitul Părinte Lucian, Episcopul Caransebeşului și Preasfinţitul Părinte Daniil, fost Episcop al Daciei Felix. 


Dai 


Lansare de carte la parohia Icloda 

Duminică, 2 februarie, la praznicul Întâmpinării Domnului, biserica parohiei Icloda din Protopopiatul Timișoara 
II a găzduit manifestarea consacrată prezentării lucrării „Parohia Icloda. Contribuţii monografice”, Timişoara 2019, 
întocmită de pr. Eugen Babescu, de la Parohia Timișoara-losefin. După oficierea Acatistului Mântuitorului lisus 
Hristos, Părintele Mitropolit Ia a rostit un cuvânt de iii jătura aie sărbătoarea Întâmpinării Domnului, apoi 
s-a referit la lucrarea pe ME i i 
care autorul o dăruiește, 
gratuit, parohiei și tuturor 
credincioșilor din Icloda. 

Înaltpreasfinţia Sa 
a subliniat importanţa 
acestui studiu monografic, 
amintind că reputatul 
istoric Nicolae lorga, în 
scrierile sale, s-a inspirat 
din însemnările făcute de 
preoți, cântăreţi bisericeşti 
şi credincioși pe cărţile de 
cult găsite în strana și în 
podurile bisericilor pe care 
le-a cercetat. 

Deşi a fost ceas de seară, 
biserica parohiei  Icloda 
a devenit neîncăpătoare 
pentru zecile de enoriași, 
în frunte cu primarul 
localității, dar şi pentru numeroși credincioşi veniţi din împrejurimi și din Timişoara. 

Pr. lonel Popescu, vicar eparhial, a prezentat lucrarea monografică dedicată Iclodei, și a arătat că autorul 
respectă în alcătuirea ei, normele metodologice specifice pentru un astfel de demers științific. Părintele vicar a 
menţionat că autorul s-a documentat foarte bine în arhiva parohiei, arhiva Centrului eparhial și Arhivele Naţionale 
din Timișoara, a folosit lucrările vechi care abordează istoria acestui sat, precum și mărturiile unor localnici în 
vârstă. Demersul monografic, pe lângă bibliografia bogată, este împodobit cu imagini foto, unele foarte vechi, 
ceea ce face ca lucrarea să apară în condiții grafice excepţionale. 

Timp de două săptămâni, în luna 
februarie, Sectorul Învăţământ şi 
Activităţi cu Tineretul al Arhiepiscopiei 
Timişoarei, în colaborare cu o echipă de 
formatori de la Predict CSD Consulting, 
organizează, la Mănăstirea Timişeni- 
Șag,  cursulautorizat de  Lucrător 
de tineret, pentru un grup de 24 de 
persoane, format din clerici și tineri cu 
apetenţă pentru educaţia de calitate. 

Scopul cursului este de a 
profesionaliza activitatea preoţilor care 
lucrează cu tinerii, în vederea înfiinţării 
unor centre de tineret și a ridicării 
standardelor procesului de învățare non- 
formală. În aceste centre se vor desfășura 
diverse activităţi specifice tinerilor, cu 
scopul de a le facilita dezvoltarea personală, socială și educaţională și, nu în ultimul rând, se vor utiliza metode 
non-formale cu aplicabilitate la educația religioasă și catehetică. 

Lucrătorul de tineret, conform standardului ocupational, mobilizează tinerii în scopul dezvoltării abilităţilor de 
viaţă şi a comportamentelor proactive, stimulând viaţa asociativă şi cooperarea, facilitând participarea acestora 
la viaţa comunităţii. Totodată, lucrătorul de tineret încurajează tinerii să se implice în activităţi care să îi ajute să 
se integreze în societate, facilitează procesul de învăţare informală şi nonformală în rândul tinerilor, dezvoltă 
oportunităţi de învăţare, contribuie la dezvoltarea politicilor în domeniul tineretului. 

La finalul cursului, participanţii vor fi capabili să demonstreze diverse abilităţi: de analiză a nevoilor tânărului; 
de comunicare; de luare a deciziilor; de conducere a unui proces de învăţare; să identifice comportamente 
discriminatorii; să organizeze activităţi pentru tineret; să realizeze un plan de dezvoltare pentru tânăr. 

Necesitatea acestui proces de pregătire profesională și treinuire este impusă și de faptul că Arhiepiscopia 
Timişoarei va organiza, în perioada 3 - 6 septembrie a.c., Întâlnirea Internaţională a Tinerilor Ortodocși (ITO), 
eveniment ce va reuni în capitala Banatului peste 4000 de tineri din ţară și străinătate. 

Cursanţii vor primi, la final, câte un certificat de absolvire, recunoscut de Ministerul Muncii și Justiţiei 
Sociale și Ministerul Educaţiei Naţionale. 


ab 


În ziua de joi, 6 februarie, în 
biserica parohiei Becicherecu Mic din 
protopopiatul Timișoara |, s-a ţinut prima 
întrunire pe grupă cu preoţii din parohiile: 
Becicherecu Mic, Beregsău Mare, Beregsău 
Mic şi Săcălaz. Tema intitulată: „Galateni 
4, 4-7: Plinirea vremii” şi „Înfierea”, a fost 
prezentată, după oficierea unei slujbe 
de mulţumire, de către Pr. Dr. Cosmin Ș 
Drugan de la parohia Săcălaz, de faţă fiind 
dl. viceprimar, credincioşi, credincioase 3 
precum și numeroşi elevi și cadre didactice 
de la şcoala din localitate. 

Cuvenitele precizări și completări pe 
marginea temei prezentate, au fost făcute 
de către protopopul loan Bude, care a 
participat la această întrunire, însoţit de 
preotul-misionar loan-Gelu Vasiescu de la 
Protopopiatul Timișoara |. 

Vineri, 14 februarie, 
SI cercul misionar nr. 6 din 
protopopiatul Timişoara II s-a 
i întrunit la Fibiş. La întrunire 
au participat preoţii din 
parohiile Alioș, Bencecu de 
Jos, Buzad, Fibiș, Maşloc, 
Murani și Pișchia. 

Întâlnirea a debutat cu 
un moment de rugăciune 
în biserica cu hramul Sf. M. 
Mc. Gheorghe a parohiei 
după care discuţiile întrunirii 
s-au derulat în biroul casei 
parohiale. Protopopul Mircea 
Szilagyi a rostit cuvântul 
de deschidere transmițând 
cuvântul de binecuvântare 
al Înaltpreasfinţitului părinte 
Mitropolit loan al Banatului. 
A fost rostită şi o introducere 
la tema întâlnirii, aceeași cu 
cea a anului omagial curent, și s-a făcut referire la familia creștină și la provocările pe care părinţii și copiii le 
întâmpină din lumea românească. De asemenea s-au făcut propuneri de îmbunătăţire a pastorației familiilor: 
cateheze dedicate grupelor de vârstă, întâlniri periodice cu tinerele cupluri și familii urmate de discuţii despre 
viața de familie, reuniuni periodice ale preoților cu familiile. Nu în ultimul rând s-a reliefat importanța modelelor 
de vieţuire creștină pe care familiile preoţilor o pot da în parohie. 

Au urmat luări de cuvânt din partea fiecărui preot participant în care s-au oglindit punctele de vedere ale 
preoților participanţi și realitățile concrete din viața bisericească a fiecărei parohii. 

În a doua parte a întrunirii s-au discutat aspecte liturgice, administrative şi gospodăreşti. S-a stăruit pentru 
oficierea cu regularitate a slujbelor bisericești specifice Postului Paștilor şi pentru vizitarea credincioşilor bolnavi, 
în vârstă sau a celor nedeplasabili cu Sfintele Taine. 

La finalul întrunirii, protopopul a rostit un cuvânt de încheiere, apoi s-a rostit obișnuita rugăciune. 


Sâmbătă, 8 februarie, la Muzeul Satului Bănăţean s-a desfăşurat prima întâlnire pe 2020 a membrilor Asociaţiei 
Publiciștilor din Presa Rurală în Banat. După cuvântul de bun venit rostit de prof. loan Traia, preşedintele Asociaţiei 
a urmat rugăciunea oficiată de preotul Valentin Bugariu. 

Prezidiul acestei întâlniri a fost format din prof. loan Traia, președintele Asociaţiei, prof. Gheorghe Rancu 
(vicepreședinte), Gheorghe Blejușcă (secretar) și ec. Petru Opruţ (trezorier). 

În prima parte a întâlnirii au fost prezentate principalele activităţi ale Asociaţiei pentru anul în curs, cărți şi 
reviste, alte evenimente. 

Prof. Gheorghe Moldovan a prezentat cea din urmă carte, un volum închinat istoriei învățământului special din 
Banat în care autorul identifică un învățământ destinat surzilor la Bozovici și Biserica Albă. Școala de la Bozovici 
a pregătit mai mulţi elevi din satele bănăţene: Biger, Măureni, Sasca Montană şi Bozovici. Învățământul destinat 
orbilor datează din 1846 în două școli la Orşova Veche și Bozovici. Procesul didactic era reglementat de o Metodică 
tipărit la Viena. 

Părintele Vasile Suciu a împărtăşit celor prezenţi cartea de poeme intitulată În dialog cu Dumnezeu, 2019, 59 p.. 

Profesorul Pavel Panduru a semnalat ultimul volum tipărit, Nemuritorii, 197 p., un florilegiu care scoate dintr-o 
nedreaptă uitare o „samă” de personalităţi din lumea satului (preoţi, profesori, luptători naţionali, învățători), 
momente de bucurie și tristeţe din viaţa satului din Banatul de Munte. 

Dl. loan Nelu Roşca, redactorul publicaţiei „Foaia Şanovițeană” a vorbit de creşterea publicaţiei pe care o 
conduce, de prezenţa în Parlamentul european din Bruxelles și ultima apariţie editorială Nicolae Ursu, Coruri, 

Ediție îngrijită de..., PS 
2019, 47 p.. ă 

În partea a doua jo 
a întâlnirii au fost 
dezbătute și rezolvate 
câteva probleme 
organizatorice: 
reactivarea filialei din 
Serbia a Asociaţiei 
publiciștilor din presa 
rurală de care vor 
răspunde părintele 
Cornel Juică şi prof. 
Gheorghe Rancu; | 
oranizarea Forumului 
publiciştilor bănăţeni; 
apelul pentru susținerea 
site-ului  Banaterra şi 
plătirea cotizației. 

Agapa i-a reunit frățește pe cei prezenţi. A fost și momentul schimburilor editoriale între cei de faţă. 


Vineri, 14 februarie a avut 
loc Olimpiada de Religie 
ortodoxă, faza locală, la Liceul 
Teoretic „Alexandru Mocioni” 
din Ciacova. Centrul de Concurs pă 
nr. 3 a avut înscriși 69 de elevi 
din clasele V-VIII, au absentat 11 
elevi şi au participat 58 de elevi 
care au obţinut rezultate bune și 
foarte bune. 

Potrivit prof.  Nedelcovici 
Camelia, președintele acestui 
centru de concurs am aflat 
că anul acesta Olimpiada s-a 
bucurat de sprijinul Inspectoratului Judeţean Timiș, al Arhiepiscopiei Ortodoxe a Timișoarei, Protopopiatului 
Ortodox Deta și Liceului „Alexandru Mocioni” din Ciacova. 

S-au înscris în această competiţie a excelenţei la discipina Religie Ortodoxă nouă școli, 6 gimnaziale: Banloc, 
Birda, Ghilad, Jebel, Moraviţa și Voiteg și 3 liceale: Ciacova, Deta și Gătaia. Elevii au fost însoţiţi de către profesorii 
de religie de la fiecare unitate școlară. 

Pentru faza judeţeană s-au calificat 29 de elevi (9 elevi — clasa a V-a; 4 elevi — clasa a VI-a; 6 elevi — clasa a VIl-a 
şi 10 elevi — clasa a VIII-a). Cei mai mulţi elevi calificați la faza judeţeană provin de la Școala Gimnazială Moraviţa 
(7), urmaţi de Ciacova (6) şi Gătaia, Jebel și Voiteg (3). Procentajul maxim (100 pct.) a fost obţinut de două eleve: 
Marcu Alexandra Elena (Birda) și Peia Aishwarya (Moraviţa). 

Cuvinte de felicitare sunt îndreptate către candidaţii și profesorii care i-au pregătit și organizatori care au făcut 
posibilă acestă nouă ediţie a Olimpiadei anul acesta. 


În data de 27 februarie s-a săvârșit Taina Sfântului Maslu în pavilionul 29, unul dintre pavilioanele greu 
încercare ale spitalului din Jebel. Aici sunt internaţi 25 pacienţi cu coduri penale, care au săvârșit diferite fapte 
grave, neavând discernământ. 

La această Sfântă Taină au fost invitaţi: părintele Marius Florescu de la Facultatea de Teologie din Timișoara 

şi parintele Radu Codreanu, 
proaspăt hirotonit pentru 
parohia Folea, protopopiatul 
Deta, împreună cu părintele 
loan Vasile Cheregi, preotul 
spitalului. 

Oaspeţii au venit 
însoţiţi de doi foști studenți 
la Teologie, Paul şi lrina care 
au dat răspunsurile și au citit 
Apostolul. 

Oaspeţii au adus și daruri 
pentru cei bolnavi, constând 
din pachete cu fructe și dulciuri. 
La cuvântul de învăţătură, 
părintele Marius a vorbit 
despre femeia  cananeancă 
ce striga în urma Domnului 
zicând: “Doamne ajută-mă!”, 
îndemnând și pe cei bolnavi sa 
zică mereu acestă scurtă, dar profundă rugăciune și să nu înceteze niciodată să creadă în Dumnezeu, care poate 
să îi vindece. 

La final, unul dintre pacienţi, care este și poet, a citit două poezii deosebit de frumoase închinate lui Dumnezeu. 
Acesta a terminat Facultatea cu media 10 și prin poeziile sale îi îndeamnă pe cei tineri să creadă în Dumnezeu și 
mai ales să nu deznădăjduiască și să prețuiască viața, care e un dar de la Dumnezeu. Una dintre poeziile sale se 
numește “Să nu te sinucizi!” El citește la fiecare Liturghie câte o poezie, spre bucuria credincioșilor. 

În încheiere, pr. misionar loan Vasile Cheregi a mulţumit părinţilor slujitori, doamnelor dr. Sabău Diana și 
Baboş Daniela, care se ocupă de acești bolnavi și le alină suferinţa psihică, dar și pacienţilor care au fost deosebit 
de implicate, rugându-se împreună cu preoții și cadrele medicale. 


În fiecare primăvară 
în apropierea Duminicii 
Ortodoxiei este realizat un 
atelier artistic intitulat „Prima 
mea icoană”. Organizat conform 
proiectului de parteneriat 
educaţional între Biserică și 
Școală, în coordonarea prof. 
Doru Popa de la disciplina 
Religie ortodoxă. 
| Anul acesta s-a desfăşurat 

cea de-a III-a ediţie a atelierului 
de pictură la care au participat 
doisprezece elevi din clasa a 
Vil-a de la Școala Gimnazială 
din Birda. Au realizat chipurile 
Mântuitorului, Maicii Domnului, 
Sfinţilor Arhangheli, Apostoli 
şi Sfântului Mare Mucenic 
Gheorghe. 

Icoanele sunt expuse în biserica parohială cu hramul „Naşterea Maicii Domnului” din Birda și pot fi văzute 
începând cu cea dintâi Duminică a Postului Mare. 

AGENDA ÎNALTPREASFINŢITULUI 
PĂRINTE MITROPOLIT IOAN AL BANATULUI 


1 ianuarie 
A oficiat Sfânta Liturghie la catedrala mitropolitană, săvârșind totodată și sjujba de Te-Deum, cu prilejul Anului 
Nou. 


6 ianuarie 
A oficiat Sfânta Liturghie la catedrala mitropolitană unde a săvârșit și Sfinţirea cea Mare a Apei; 
A primit la reședința mitropolitană pe Excelenţa Sa, Valery Kuzmin, ambasadorul Federaţiei Ruse în România. 


8 ianuarie 

A primit pe ierodiaconul Pantelimon, de la mănăstirea 
"Sf. Cuv. Paraschieva ” Dobrești, din protopopiatul Lugoj; 

A primit pe domnul ing. Remus Pogan, din Timișoara; 

A primit pe preotul coslujitor loan Petraş, de la parohia 
Timișoara Elisabetin, din protopopiatul Timişoara II; 
== A primit pe domnul colonel Sorin Homeag, 
May comandantul Spitalului Militar Clinic de Urgenţă "Dr. 
j N] Victor Popescu”, din Timișoara; 

A primit pe domnul colonel Nicolae Slev, Inspector Șef 

N al Inspectoratului Teritorial de Jandarmi Timis; 
i) A primit pe preotul Ilea Duţu, din Episcopia Devei. 


10 ianuarie 
A primit pe domnul academician Dan Dubină, 
președintele Academiei Române - filiala Timiș. 


12 ianuarie 

A săvârşit Sfânta Liturghie în biserica mare a mănăstirii Timişeni-Șag, sfințind totodată și lucrările de pictură de 
la Paraclisul mănăstirii Timişeni-$ag, cu hramurile „Întâmpinarea Domnului” şi „Sfântul Ambrozie, Arhiepiscopul 
Mediolanului”, paraclis construit între anii 2010-2012, la iniţiativa Arhim. Simeon Stana, duhovnicul mănăstirii şi 
exarhul mănăstirilor din Arhiepiscopia Timișoarei. 


13 ianuarie 
A primit pe preotul paroh loan Sălvan, de la parohia Giarmata, din protopopiatul Timișoara II, respectiv preotul 
coslujitor Adrian Venter; 


15 ianuarie 

A primit pe doamna doctor Elena Gavriliţă, din Timișoara; 

A primit pe protosinghelul Matei Buliga, stareţul mănăstirii "Sf. Cuv. Paraschieva ” Dobrești, din protopopiatul 
Lugoj; 

A primit pe studentul teolog Alexandru Muntean, de la Facultatea de Teologie din Timișoara. 


16 ianuarie 

A primit pe preotul Bujor Păcurar, protopopul Oficiului protopopesc Făget; 

A participat la manifestarea dedicată “Zilei culturii naţionale” desfășurată la Academia Română, filiala Timișoara; 

A primit la reşedinţa mitropolitană pe domnul academician loan Aurel Pop, președintele Academiei Române, 
București, dimpreună cu domnul academician Dan Dubină, președintele Academiei Române, filiala Timișoara, 
respectiv domnul academician lon Păun Otiman. 


17 ianuarie 
La invitaţia Inaltpreasfinţitului Părinte Timotei, al Aradului, a luat parte la ședința Consiliului Eparhial, 
desfășurată la sediul Arhiepiscopiei Aradului. 

19 ianuarie 
A oficiat Sfânta Liturghie la parohia Timișoara Calea Aradului, unde la final a binecuvântat noul lumânărar, 
precum și sala de mese, care va deservi activitatea social-filantropică a parohiei. 


20 ianuarie 

La invitaţia protopopiatului ucrainean de Lugoj, cu ocazia sărbătorii Soborul Sf. Proroc loan Botezatorul pe rit 
vechi, a desfășurat o vizită la biserica cu hramul „Sfântul Volodemer și Sfântul lerarh Petru Movilă”, din localitate, 
unde s-a întâlnit cu preoții protopopiatului în frunte cu părintele protopop lie Albiciuc. 


21 ianuarie 
A primit pe părintele conf. univ. dr. Constantin Jinga, respectiv părintele lector dr. Marius Florescu, de la 
Facultatea de Teologie din Timişoara. 


22 ianuarie 
A primit pe domnul Cătălin Tiuch, din Timișoara; 
A oficiat slujba de înmormântare la parohia Recaș, pentru cei patru copii pieriţi în incendiul de la Timişoara. 


23 ianuarie 
A primit pe preotul paroh Nicolae Cherlea, de la parohia Bacova, din protopopiatul Lugoj; 
A primit pe doamna preoteasă Suzana Râncu, din Timișoara. 


24 ianuarie 
A participat la manifestarea dedicată Unirii Principatelor Române, eveniment desfășurat la statuia domnitorului 
"Alexandru loan Cuza”, din faţa Inspectoratului Judeţean de Poliţie Timiş. 


26 ianuarie 

A oficiat Sfânta Liturghie la catedrala mitropolitană; 

În după-amiaza zilei a binecuvântat lucrările de la noua casă construită de preoţii şi credincioșii parohiei 
Timişoara losefin, în satul Cornești. 


27 ianuarie 
A primit pe domnul Flavius Roșu, primarul localităţii $ag, dimpreună cu preotul paroh Florin Băran; 
A primit pe domnul Dan Diaconu, viceprimarul Timișoarei. 


28 ianuarie 
A primit pe preotul paroh Eugen Murgu, de la parohia Timișoara Zona Soarelui, din protopopiatul Timișoara |. 


29 ianuarie 

A primit pe domnul colonel ing. Lucian Mihoc, Inspector Șef — ISU Banat; 

A primit pe preotul Daniel Alic, de la parohia Timișoara Fabric - Sfântul Ilie, din protopopiatul Timișoara II; 

A luat parte la Conferinţa intitulată "Sfinţii Trei lerarhi, modele pentru pastorațţie și filantropie'”, desfășurată în 
Sala de festivități a Centrului Eparhial; 

A luat parte la slujba Vecerniei cu Litie, de la catedrala mitropolitană, cu prilejul ajunului sărbătorii "Sfinţii Trei 
lerahi”, hramul istoric al catedralei mitropolitane. 


30 ianuarie 

A săvârşit Sfânta Liturghie în catedrala mitropolitană, alături de Preasfinţitul Părinte Paisie Lugojanul, episcop- 
vicar al Arhiepiscopiei Timişoarei, Preasfinţitul Emilian Crișanul, episcop-vicar al Arhiepiscopiei Aradului, respectiv 
Preasfinţintul Daniil Stoenescu. 


31 ianuarie 
A primit pe preotul coslujitor Cosmin Drugan, de la parohia Săcălaz, din protopopiatul Timişoara |. 


A consemnat preot MARIUS SFERCOCI 

